”Tihi rat” oko Evropske centralne banke – Bankar.me\nNovember 18, 2011 BANKE, MAKRO, SVIJET Leave a comment\nFinansijska kriza nastavlja da zabrinjava evropske lidere koji su, istovremeno, veoma podijeljeni po pitanju na koji način Evropska centralna banka treba, i da li, da igra ulogu vatrogasca.Posebno su, u tom smislu, suprotstavljeni Pariz i Berlin.\nPosljednjih dana, interesne stope za suverene dugove ne prestaju da rastu. To se naročito odnosi na Španiju, Italiju i Francusku, što ih, istovremeno, sve više udaljava od uslova pod kojima se zadužuju Njemci, s kojima imaju isto sredstvo plaćanja. Ne prođe dan, a da se u finansijskom riječniku ne upotrebi riječ – rekord.\nZnak pogoršanja su i najave da evropske banke imaju sve više teškoća da nabavljaju efektivu na uobičajen način, u koji spada i uzajamna pozajmica. Zato je već pušteno u etar da se spremaju da traže pomoć od Evropske centralne banke.\nOd ECB neke zemlje očekuju da igra mnogo aktivniju ulogu i u popunjavanju Evropskog fonda finansijske stabilnosti, koji nikako da se napuni.\nPo pitanju uloge ECB u aktuelnoj krizi, Pariz i Berlin su se, međutim, ušančili u potpuno suprotnim vizijama, dok kriza hvata zamah i ne čeka na dogovor. Zvanični Pariz smatra da bi ECB trebalo da igra mnogo aktivniju ulogu u smirivanju tržišta. Ova institucija treba da brine ne samo o stabilnosti evra, već o cjelokupnoj finansijskoj stabilnosti u Evropi. Jedan od načina, prema stavu Pariza, jeste smanjivanje interesnih stopa i refinansiranje banaka, onoliko koliko je potrebno, kako je ECB reagovala prije tri godine. Francuska očekuje da u Frankfurtu mnogo više učestvuju i u otkupljivanju suverenih dugova.\nNjemački kancelar Angela Merkel, naprotiv, oštro se protivi jačanju uloge ECB u traženju rješenja za finansijsku krizu. Berlin insistira na ojačanju budžetske discipline zemalja članica i ne želi da se “Eurotower” pretvori u “mašinu za štampanje novca”, iz straha od inflacije i slabljenja evra.\nZemlje evrozone su zadužene u bilionima evra, a ECB je za proteklih godinu i po otkupila svega 187 milijardi evra duga, i to prije svega Grčke, Portugala, Španije i Italije. Oni koji očekuju njenu aktivniju ulogu, podsjećaju da američke federalne rezerve drže i do 70 odsto američkog duga.\nPrevious Euro prešao 103 dinara\nSljedeći Centralne banke zabilježile rekordnu kupovinu zlata


Početna / vesti / obrazovanje / Rekonstruisana škola čeka đake od septembra\nRadovi na kompletnoj rekonstrukciji objekta OŠ „Braća Nedić“ su trajali od 26. novembra prošle godine, a završeni su proteklog petka. Od prvog septembra deca ulaze u novu školu koja je generalno rekonstruisana, a radovi su iznosili blizu 500 hiljada evra. Kompletna rekonstrukcija je podrazumevala zamenu instalacije, podne i zidne radove, toplovode, a novi izgled učionica učiniće i deo novog nameštaja. Oko 460 đaka od nove školske godine ulazi u rekonstruisanu školu.\nRukovodstvo škole uz podršku Opštine ovom prilikom apeluje na društveno dogovorne firme da pomognu opremanje nove škole novim nameštajem da sva deca koja pohađaju ovu obrazovnu ustanovu imaju najbolje uslove za sticanje osnovnog znanja. Direkotr OŠ „Braća Nedić“ Osečina, Zoran Petrović, podseća da je ranije već bila organizovana i uspešno sprovedena akcija za kupovinu ormarića gde su roditelji i privredne organizacije davali sredstva i na taj način oplemenili i učinili funkcionalnijim prostor za osnovce.\n– 69 osmaka izlazi iz ove školske godine, a upisujemo oko 46 dece prvaka što je praktično skoro dva odeljenja manje nego li prethodne generacije. Osim ovih uslova za decu, želimo iste uslove i za nastavni kadar jer imao stopostotnu stručnu snagu. Ime OŠ „Braća Nedić“ je zapaženo i ima velike uspehe na školskim takmičenjima. Ove godine smo zabeležili prvaka države iz srpskog jezika, a na republičkom takmičenju iz biologije imali smo plasiranog – podsetio je na uspehe svojih osnovaca direktor Petrović.\nOvo je najveća rekonstrukcija objekta, a ujedno i jedina koja je rađena od kada je škola napravljena 1981. godine. Ove školske godine je urađen i računarski kabinet i nabavljena većina računarske opreme, koja je uvek neophodna jer se teži IT obrazovanju od najmlađeg uzrasta. Rukovodilac škole navodi sa su u procesu nabavke još tri pametne table koje bi osavremenile nastavu.\n– U doglednom vremenu i mi ćemo ući u pilot program sa tridesetak škola u Srbiji koje imaju elektronske dnevnike i mi se za to spremamo. Svaki nastavnik i odeljenje treba da ima svoj kompjuter jer smo kompletnu školu digitalizovali i pokrili internet mrežom, a urađen je i razglas i video nadzor te ćemo težiti svakom osavremenjavanju nastave u skladu sa mogućnostima – navodi direktor Zoran Petrović, dodajući da je od velikih ulaganja u školu još preostalo u narednom periodu opremanje stručnih kabineta kakav je recimo kabinet za tehničko obrazovanje i za hemiju kao i nabavka IT opreme kao stalni zadatak.\nškola škola Osečina\t2018-07-15\nOznake: škola škola Osečina\nPrethodna: OBAVEŠTENJE o zaključenom ugovoru izrada idejnog projekta brana na rekama Carinka i Dragodolka\nSledeća: Zapisnik komisije za dodelu sredstava za sufinansiranje proizvodnje medijskog sadržaja u 2018 godini


Zanimljivosti dana : Država Farska Ostrva zatvorena zbog renoviranja!\nDržava Farska Ostrva zatvorena zbog renoviranja!\nObjavljeno 28 april 2019 | Autor Zanimljivosti dana\nZaista zvuči neverovatno i čudno kada čujete da se jedna cela država renovira! Upravo to se dešava na Farskim ostrvima!. Farska Ostrva su ovog vikenda "zatvorena zbog renoviranja"!...\nInače Farska Ostrva čini grupa od 18 većih ostrva smeštenih između severnog Atlantika i Norveškog mora ukupne površine 1.400 kvadratnih kilometara. Iako zvanično pripadaju Kraljevini Danskoj, ona imaju visok stepen autonomije.\nPremijer Aksel V. Johanesen je saopštio da su sve turističke lokacije zatvorene dok se odvija rad na njihovom očuvanju. Ali volonteri iz inostranstva koji su spremni da pomognu su dobrodošli i čak će im biti pružena besplatna hrana i smeštaj.\nProjekti uključuju kreiranje pešačkih staza u dobro utabanim područjima, izgradnju vidikovaca koji će pomoći očuvanju lokacija gde žive razne vrste životinja i podizanju znakova koji pomažu u pronalaženju puta.\nKako piše "Euronews" nije iznenađujuće što su Farska ostrva odlučila da ozbiljno porade na očuvanju svoje prirode. Ovaj arhipelag je u poslednje vreme postao veoma popularan među turistima, pa se vlasti plaše da će to loše uticati na njegov ekosistem i svakodnevni život malobrojnog stanovništva.\nFarska Ostrva važe za jednu od najočuvanijih destinacija, koja je privukla i brojne poznate ličnosti poput Pamele Anderson, Džona Kliza i Brajana Adamsa.\nKako piše "Euronews" nije iznenađujuće što su Farska ostrva odlučila da ozbiljno porade na očuvanju svoje prirode.\nOvaj arhipelag je u poslednje vreme postao veoma popularan među turistima, pa se vlasti plaše da će to loše uticati na njegov ekosistem i svakodnevni život malobrojnog stanovništva.\npogledajte kako izgledaju farska ostrva (ovo je samo jedan primer videa koji možete naći na youtube o ovoj državi)\nVerovatno će te se odmah zapitati šta su i kakvi su to anđeoski…\nUkrali zlatnu WC šolju vrednu više od milion funti!\nWC (šolja) školjka od 18-karatnog zlata vredna više od milion funti…\nOvih dana je počela je izgradnja mehaničkog sata koji će trajati…\nJeste li znali da...(277)\nprvi lični računar napravljen je u januaru 1975. godine u preduzeću…


Rusija insistira na recipročnim merama za američke medije - Sputnjik Srbija\n07:39 10 Maj 2021\nRusija insistira na recipročnim merama za američke medije\n16:23 04.12.2017 (osveženo 17:27 04.12.2017) Preuzmite kraći link\nMinistarstvo spoljnih poslova Rusije insistira na recipročnim merama kao odgovor na oduzimanje akreditacije RT u Kongresu SAD, odgovor mora biti precizan, izjavila je portparolka Ministarstva spoljnih poslova Rusije Marija Zaharova.\n„U datom slučaju insistiramo da mere treba da budu recipročne i isključivo uzvratne. One ne treba da se proširuju na sve medije. Ovo bi trebalo da bude usmereni odgovor“, rekla je Zaharova na sastanku Odbora Državne komore o normativima.\nZaharova je dodala da Ministarstvo spoljnih poslova ne oduzima akreditacije predstavnicima američkih medija.\n„Mi ni na koji način ne oduzimamo akreditacije za Ministarstvo predstavnicima američkih medija o kojima se trenutno raspravlja. Oni mogu mirno da nastave da obavljaju novinarske aktivnosti u Rusiji“, istakla je Zaharova.\nMinistarstvo spoljnih poslova Rusije je institucija koja izdaje akreditacije stranim medijima u Rusiji.\nZakon o medijima Rusije predviđa odredbu kojom se dozvoljava uvođenje recipročnih mera prema novinarima onih zemalja koje primenjuju posebna ograničenja za profesionalni rad ruskih novinara, rekla je portparolka Ministarstva spoljnih poslova.\nRuski zakon koji reguliše rad stranih medija nikada nije korišćen za povredu njihovih prava, dodala je Zaharova.\n„Odredbe gorepomenutih zakonodavnih akata (o radu stranih medija u Rusiji) nikada, podvlačim, nikada nisu korišćene za povredu prava stranih novinara iz političkih ili bilo kojih drugih razloga. To kažemo odgovorno i otvoreno“, istakla je Zaharova.\nRusija bi mogla da ograniči pristup Državnoj dumi za najmanje 9 ili 10 američkih medija od 23 američka medija, rekla je ona.\n„Mislim da će, između ostalog, Državna duma donositi (odluke) o tome koga puštati, a koga ne puštati. Na nivou izvršne vlasti može se govoriti o najmanje devet ili deset američkih medija, a koji su to tačno mediji neka bude iznenađenje“, odgovorila je Zaharova na pitanje o tome koliko će američkih medija dobiti zabranu posete Državnoj dumi Rusije.\nZaharova je objasnila da se posebno izdvaja situacija u Sjedinjenim Američkim Državama, gde se protiv ruske televizije RT dosledno i namerno primenjuju politizovane restriktivne mere.\nPrema njenim rečima, postoji objektivno kršenje unutrašnjeg zakona SAD, načela slobode govora „na koje se pozivaju američki establišment i predstavnici zakonodavne i izvršne vlasti“.\nUkoliko ograničenja za ruske medije u SAD budu ukinuta, Rusija će primeniti recipročne mere, dodala je Zaharova.\n„Trenutna odluka predstavlja recipročnu meru. Iste takve recipročne mere će biti preduzete ukoliko ograničenja za ruske medije u SAD budu ukinuta“, rekla je Zaharova.\nInformacija da će mere protiv američkih medija u Rusiji biti odgovor na ugnjetavanje ruskih medija u SAD se ne spominje nigde u Americi, dodala je portparolka Ministarstva spoljnih poslova Rusije.\n„Činjenica da su to uzvratne mere — ta informacija se u potpunosti zaustavlja, odnosno ni u američkim novinama, ni u govorima američkih zvaničnika, nigde nema ni reči o ’recipročnom odgovoru Rusije na odgovarajuće poteze američkih vlasti‘, sve se jednostavno predstavlja kao napad na slobodu govora“, istakla je Zaharova.\nZaharova je dodala i da je Moskva začuđena što OEBS nema pitanja za Vašington u vezi sa američkim zakonom o stranim agentima.\nOna je podsetila na skorašnju posetu Rusiji predstavnika OEBS-a za slobodu medija Arlema Dezira, kojem je na sastanku sa predsednikom Odbora Saveta Federacije za informacionu politiku Aleksejem Puškovom izloženo rusko viđenje situacije.\n„On se delimično složio sa situacijom, ali na naše direktno pitanje da li je kontaktirao američku stranu kako bi nekako izrazio svoj stav, on je rekao da je nije kontaktirao.“\nZaharova je takođe istakla da Rusija redovno radi sa OEBS-om, šalje detaljna pisma organizaciji u kojima se opisuju svi slučajevi kršenja prava ruskih medija i proučava njene izveštaje.\nMinistarstvo pravde SAD stavilo je televiziju „RT Amerika“ na spisak stranih agenata po Zakonu o stranim agencijama iz 1938. godine, pri tome mnogi drugi strani državni mediji, kao što su britanski Bi-Bi-Si, kineski Si-Si-Ti-Vi, francuska televizija „Frans 24“ i nemačka radio-stanica „Dojče vele“, nisu registrovani kao takvi.\nakreditacije, mediji, Ministarstvo spoljnih poslova Rusije, RT, Marija Zaharova


Na protestu 1 od 5 miliona "minut ćutanja za pravdu", zatraženo oslobađanje Aleksandra Obradovića | Insajder\nPeticija sa potpisima 30.000 građana koji traže slobodu za uzbunjivača iz fabrike "Krušik" Aleksandra Obradovića u ponedeljak će biti predata republičkom tužiocu Zagorki Dolovac, rečeno je na protestu "Jedan od pet miliona". Građani koji su učestvovali na protestu su večeras "pokucali" na vrata zgrade u kojoj se nalazi sedište najviših pravosudnih organa Srbije u Beogradu kako bi "probudili tužilaštvo" da radi svoj posao.\nProtest Jedan od pet miliona Foto: Insajder\n"Sloboda Obradovića zavisi od svakog od nas", poručio je Savo Manojlović iz Udruženje za zaštitu ustavnosti i zakonitosti koje je organizovalo prikupljanje peticije.\nOn je rekao da jedan čovek ustao i pobunio se u vremenu "kada su horde zla špartale džipovima bez tablica i zatamnjenih stakala uterujući strah, i u vreme kada su političkim protivnicima razbijane glave".\n"Ono što nećete da trpite u svojoj kući nećemo ni mi u našoj", poručio je predstavnicima međunarodne zajednice Manojlović i dodao da je ovo "Srbija solidarnosti, pravde i slobode".\nOn je istakao, boriće se za svako slovo Ustava i zakona i za svakog čoveka.\nPosle njegovog govora okupljeni su krenuli u protestnu šetnju, a na čelu kolone je transparent na kome piše "bojkot".\nDemonstranti su potom došli ispred zgrade gde su sedišta Kasacionog, Apelacionog i drugih sudova, a organizovano je i prikupljanje potpisa za oslobađanje uzbunjivača iz Kruišika Aleksandra Obradovića, koji će biti predati u ponedeljak republičkoj javnoj tužiteljki Zagorki Dolovac.\nKako je saopštio ogranizator protesta, ovaj skup nije prijavljen jer policija nije identifikovala napadača na aktivistu Srđana Markovića od pre dve sedmice. Iz istog razloga protest nije bio prijavljen ni prošle subote, kada se policija, za razliku od ranijih okupljanja, nije pojavila da reguliše saobraćaj na trasi kuda se kretala protestna kolona.\nNa prethodnom protestu izbio je manji incident kada su učesnici "kucali" na vrata Skupštine Srbije, do kojih su došli uz žestoko guranje sa pripadnicima obezbeđenja skupštinskog zdanja, a zatim su posle kraćeg zadržavanja nastavili protestnu šetnju.\nOrganizatori su poručili tada policiji da je to samo "upozorenje", jer ne radi svoj posao i ne kažnjava napade na učesnike protesta.


Osteoporoza (smanjena gustina kostiju) lečenje, lekovi i isrhana\nOsteoporoza je progresivan gubitak gustine kosti sa propadanjem koštane strukture. U mladosti osteoblasi i osteoklasti imaju usklađeno antagonističko dejstvo i deluju na obnavljanje i remodelovanje kosti prema potrebama biomehaničkog opterećenja. Njihova aktivnost regulisana je paratiroidnim hormonom, kalcitoninom, estrogenima, vitaminom D, različitim citokinima i prostaglandinima.\nVrh koštane mase kod muškaraca i žena javlja se oko 20-te godine. Na ovom nivou javlja se plato, koji se održava oko 10 godina. Posle tog perioda, počinje gubitak koštanje mase od 0,3 do 0,5% godišnje, a posle me- nopauze, godišnji gubitak se udesetostručuje.\nSkrining metoda za osteoporozu jeste kvantitativna ultrazvučna oste- odenzitometrija (QUS), kojom se može, na osnovu brzog „snimanja" kosti pete ili drugih delova tela, odrediti rizik za osteoporozu. Preciznija dijagnoza osteoporoze izvodi se DEXA osteodenzitometrijom (,,Dual-energy X-ray absorptiometry„), kojom se najčešče snima lumbalna kičma, ali I proksimalni femur. DEXA rezultat se iskazuje takozvanim ,,T-skorom": ako je ovaj skor veći od 1, to ukazuje na osteopeniju. Kada je T-skor veći od 2,5. postavlja se dijagnoza osteoporoze.\nlako pojedini autori navode bol kao simptom osteoporoze, bol je karakterističan samo kod preloma. Anamnestički podaci o bolu ne smeju da budu indikacija za ispitivanja u pravcu potvrđivanja ili rskfjučivanja osteoporoze, posebno kad se fizičkim pregledom ili standardnim radiografijama jasno isključuje postojanje frakture. Neselektivno upućivanje na osteoden- zimetrijska ispitivanja jeste finansijsko opterećenje za sistem zdravstvenog osiguranja i često je od male koristi za tečenje pacijenata. (Generalno, pro- cenat „negativnih" nalaza kod dijagnostičkih procedura obavljenih na zah- tev lekara opšte medicine veoma je visok i ukazuje na nekritičko upućivanje pacijenata na razna „snimanja", laboratorijske analize 'r metode funkcionalne dijagnostike.).\nLečenje osteoporoze zasniva se na modifikaciji rizikofaktora (regulacija tetesne težine, fizička aktivacija, higijensko-dijetetski režim), suplemen- tarnoj terapiji kalcijumom i vitaminom D (pri čemu pojedini autori smatraju da je u najvećem broju slučajeva dnevni unos hranom potpuno dovoljan, ili da se nadoknada ne mora nužno vršiti raznim skupim preparatima, već AD kapima, ili jednostavno hranom koja je bogatija kalcijumom i D vitaminom). Pored adekvatnog unosa kalcij uma i vitamina D, specifična terapija osteoporoze podrazumeva davanje bifosfonata (npr. Alendronat, tablete 10mg, uzima se u uspravnom položaju 30 minuta pre doručka, iti Bonviva - ibandronat, moguće korišćenje 150mg per os jednom mesečno). Bifosfonati inhibiraju osteoklastnu aktivnost.\nKada postoje jasni uzroci ekundarne osteoporoze, mogu se davati tekovi kao što su estrogeni, kalcitonin, paratiroidni hormon...


1.april – Prolećno čišćenje železničke infrastrukture\n„Infrastruktura železnice Srbije“ a.d. organizuje akciju prolećnog čišćenja i uređenja železničkog prostora i imovine na teritoriji cele Srbije u subotu, 01. aprila, od 9.00 do 14.00 časova – saopšteno je u ovoj železničkoj kompaniji.\nPredviđeno je čišćenje svih staničnih zgrada, perona, koloseka, vestibila, pothodnika kao i uklanjanje rastinja i korova na staničnom području. U saradnji sa nadležnim opštinskim komunalnim preduzećima, otpad će biti selektovan prema vrsti i otpremljen na mesta predviđena za njegovo deponovanje.\nObrazovan je centralni štab, koji će sve vreme trajanja akcije, dobijati izveštaje sa terena i koordinirati celu akciju. Menađment „Infrastrukture železnice Srbije“ na čelu sa vd generalnim direktorom Dušanom Garibovićem, obićiće punktove u Beogradu, Čačku, Požegi i Užicu.\nU akciji će dobrovoljno učestvovati 3265 zaposlenih radnika “Infrastrukrure”. Tokom akcije čišćenja, posebno će se voditi računa o bezbednost zaposlenih na kolosecima i u zoni elektrificiranih pruga.


Migranti su preksinoć, prema pisanju medija, izazvali masovne tuče u centrima u Obrenovcu i Krnjači, a potom napali i radnike, zbog čega je reagovala vojska i policija\nBy\tAleksandar Stojanovic\t 07 Apr 2020\nSnimci na kojima se vidi kolona brojnih snaga Žandarmerije, kao i fotografije navodnog hapšenja migranata nakon nereda koje su izazvali u Prihvatnom centru, pojavili su u lokalnim medijima i na društvenim mrežama. Prema pisanju medija, u roku od 24 sata masovne tuče miigranata i napadi na radnike dogodili su se u centrima u Obrenovcu i Krnjači. Predsednik opštine Obrenovac Miroslav Čučković napisao je na Fejsbuku da je nakon nereda u centru u ovoj opštini 30 migranata uhapšeno.\nNakon incidenata koji su se dogodili u protekla dva dana u centrima u Krnjači i Obrenovcu oglasio se Komesarijat za izbeglice i migracije.\n"Zbog pandemije korona virusa, migranti u Srbiji se već više od tri nedelje nalaze u potpunoj izolaciji od okruženja, a neki centri i duže od mesec dana. Sa stanovišta zdravstvene bezbednosti svih to je dalo rezultate, jer za sada, 33. dana od pojave prvog slučaja zaražavanja u Srbiji, među migrantima nema nijedan oboleli.", navodi se u saopštenju Komesarijata.\nIz Komesarijata su naveli da "usled karantina u kom se nalaze, očekivan je porast napetosti, tenzija i nervoze u centrima. To, međutim, nije ni razlog ni opravdanje za kršenje odredbi vanrednog stanja, koje u situaciji velike opasnosti po zdravlje stanovništva, moraju da poštuju svi."\n"Komesarijat za izbeglice i migracije očekuje od nadležnih da sve vinovnike nemira procesuira po zakonu koji važi u ovim vanrednim okolnostima i saopštava da ni ubuduće neće tolerisati kršenje odredbi vanrednog stanja unutar centara. Komesarijat se istovremeno zahvaljuje Ministarstvu odbrane i Ministarstvu unutrašnjih poslova na brzoj i efikasnoj reakciji uvereni da će i ubuduće, zajedničkom i koordinisanom akcijom, sprečiti pojavu bilo koje nepoželjne situacije u centrima u vreme vanrednog stanja", navodi se u saopštenju.\nKako je "Telegrafu" juče rekao izvor upoznat sa slučajem, jedan broj migranata je izazvao preksinoć nemire u centru, koje je prouzrokovala njihova nervoza i kako su navodno rekli, nezadovoljstvo što su dugo zatvoreni.\nPredsednik Obrenovca Miroslav Čučković je jutros za TV Prva rekao da je, pre nego što je nastupila epidemija u tom centru bilo između 250 i 300 migranata, a da ih sada ima 1.060. Vojska Srbije je one koji su bili van centara, prema njegovim rečima, odlučila da skloni sa ulice i smesti u prihvatne centre.\n- Očigledno su se sa ovim starosedeocima pohuškali tokom noći, bilo je tu optužbi i za krađu ličnih stvari, bilo je sukoba koji je vezan za pokušaj izlaska van ovog kruga, zato što oni moraju da poštuju sve ono što poštuju građani Srbije - kaže Čučković.\nČučković dodaje da u"besu u kojem nisu mogli između sebe da se obračunaju, onda su krenuli na radnike Komesarijata kojih je bilo tada 12, i polupali su unutra ambulantu i ostale prostorije", dodajući da povređenih nema i da su policija i vojska munjevito reagovali u velikom broju i smirili situaciju.\nPredsednik opštine dodao je da je 30 osoba uhapšeno i da su odvedeni u tužilaštvo i da će u skladu sa zakonima Srbije biti procesuirani kao i ostali građani.\nOn je objasnio da su svi migranti pregledani i okarakterisani kao potpuno zdravi bez simptoma vezanih za korona virus, te da je "za njihovo dobro da ne napuštaju centre dok kriza ne prođe". Dodao je da su vojska i policija stalno prisutni.\nČučković je juče ujutru na svom Fejsbuku objavio informacije o događaju i fotografije sa lica mesta.\n"Izveštaj iz kasarne! Tokom noći i dana grupa Avganistanaca pokušala je da naruši policijski čas i napusti centar. Nasrnuli su na radnike komesarijata i demolirali objekte u kasarni. Združenom akcijom pripadnika policije i vojske lišeno je slobode 30 lica i oni su sprovedeni u tužilastvo. Mislim da im više neće pasti na pamet ovakve akcije. Na svu muku samo nam je i ovo trebalo. Ali proći će i ovo pa ćemo ih ispratiti onako kako dolikuje. Pozivam tužilaštvo da oslobodi i našeg sugrađanina koji je juče uhapšen zbog objava na fb, strah stanovništva je očigledno opravdan. Važno je da je danas država pokazala da Obrenovčani ne treba da brinu", napisao je predsednik opštine.\nLookalni mediji prenuli su nakon incidenta da su u Obrenovcu prisutne pojačane snage Žandarmerije, policije i Vojske Srbije koje će se postarati da se situacija u potpunosti smiri i da se građanima Obrenovca obezbedi maksimalna bezbednost.\nTakođe, pojedini mediji pisali su da je do incidenta došlo i sinoć u Prihvatnom centru u Krnjači. Navodno je došlo do tuče među migrantima, a potom napada na radnike obezbeđenja i priadnike vojske, zbog čega su pripadnici vojske navodno upotrebili oružje i ispalili četiri projektila u vazduh. Kako bi proverio ove navode, "Telegraf" je uputio pitanja Ministarstvu odbrane.\nMigranti 926 Pregledi\nKADA KREĆE MASOVNO TESTIRANJE Imamo kapacitet od 4.500 testova dnevno, ali tek kada KOVID AMBULANTE preuzmu najveći tere


Biznis.ba - U maju počinje sanacija mosta između Zvornika i Malog Zvornika\nU maju počinje sanacija mosta između Zvornika i Malog Zvornika\nT. C. 15:32 / 12.01.2018.\nMinistarstvo za prostorno uređenje, građevinarstvo i ekologiju Republike Srpske tražiće, u skladu sa dosadašnjom praksom kada je riječ o međudržavnim objektima, saglasnost nadležnog ministarstva Srbije da sprovodi administrativni postupak na izdavanju odobrenja za sanaciju mosta koji povezuje Zvornik i Mali Zvornik u Srbiji, rekla je resorni ministar Srpske Srebrenka Golić.\nGolićeva je, nakon sastanka u Banjaluci sa gradonačelnikom Zvornika Zoranom Stevanovićem, rekla da je riječ o sanaciji veoma zahtjevnog objekta, mosta čija je dužina oko 150, a širina 7,20 metara, te raspon 208 metara.\nGolićeva je podsjetila da na ovom mostu nije bilo značajnijih radova nakon njegove obnove 1946. godine i da je, s obzirom na značaj koji ima, neophodno izvršiti temeljnu sanaciju i omogućiti nesmetano i bezbjedno korištenje ovog infrastrukturnog objekta, saopšteno je iz Ministarstva za prostorno uređenje, građevinarstvo i ekologiju Republike Srpske.\nGradonačelnik Zvornika Zoran Stevanović očekuje da će postupci za dobijanje građevinske dozvole biti završeni tokom marta kako bi se blagovremeno sproveo tender za izbor izvođača i već u maju započela sanacija.\nOn je podsjetio da je, prema sporazumu o finansiranju projekta donatorskim sredstvima, krajnji rok za upotrebu odobrenih sredstava 31. decembar ove godine.\nProjekat sanacije mosta Kralja Aleksandara Prvog Karađorđevića biće finansiran u okviru realizacije infrastrukturnih projekata u jedinicama lokalne samouprave iz donatorskih sredstava Vlade Srbije. Za ovaj projekat odobreno je 600.000 evra, navodi se u saopštenju.\nMost je izgrađen 1929. godine, bio je srušen u Drugom svjetskom ratu, a obnovljen je 1946. godine. Most je pod zaštitom kao istorijski spomenik.\nSastanku su prisustvovali i predstavnici Ministarstva saobraćaja i veza Republike Srpske.\nSimbolično, današnji sastanak održan je na isti dan kada je prije tačno 88 godina kralj Aleksandar Prvi Karađorđević svečano otvorio most koji je nazvan njegovim imenom, dodaje se u saopštenju.


Kurc o Erdoganu: Evropa ne sme dozvoliti ucene\nMinistar spoljnih poslova Austrije, Sebastijan Kurc, izjavio je, povodom pretnji turskog predsednika Redžepa Tajipa Erdogana o mogućnosti otvaranju granica za izbeglice, da “Evropa ne sme dozvoliti da je neko ucenjuje” i da “mora samostalno štititi svoje granice”.\nOn je, u saopštenju, istakao da bi bilo pogrešno od vrha EU ako bi, zbog ovih pretnji, ignorisao jasan stav Evrospkog parlamenta protiv nastavka pristupnih pregovora.\nKurc je podsetio da je za sporazum sa Turskom bilo uvek dva uslova – vizna liberalizacija i ubrzanje pristupnih pregovora.\n„Bilo je uvek jasno da to nećemo moći ispuniti“, podvukao je on.\nKurc je podsetio da je stalno govorio da je sporazum sa Turskom samo Plan B, a da Plan A mora biti sopstvena zaštita spoljnih granica po australijskom modelu.\n„Treba uzeti osnovni princip australijskog modela da ilegalni ulazak nije povezan sa kartom do centralne Evrope“, naglasio je on.\nIstovremeno, Kurc se založio za više pomoći na licu mesta, kao i programe pomoći povratnicima, to jest uspostavljanje centara za azilante u pogođenim regionima, odakle bi zemlje EU mogle dobrovoljno da organizuju legalan put za doseljavanje najsiromašnijih siromašnih.\nTakođe, nemačka vlada je ocenila da “pretnje podrivanjem sporazuma između Evropske unije i Turske o migrantima, ne vode ničemu".\n"Smatramo da je taj sporazum zajednički uspeh EU i Turske i nastavak njegove primene je u interesu svih. Pretnje na račun toga ničemu ne vode", rekla je portparolka nemačke kancelarke Angele Merkel, Ulrike Demer.


Stiven Šuk (Foto arhiva Kim)\nHajperc, koji je bio savetnik nemačke vlade koji je na Kosovu boravio kao finansijski ekspert u zvaničnoj misiji Međunarodne civilne kancelarije, u knjizi "Makijato diplomatija".\nPrema pisanju "Srpskog telegrafa",on u knjizi, između ostalog, ukazuje na spregu pojedinih međunaodnih zvaničnika i mafijaša koji su preuzeli vladavinu Kosovom. On je, kako piše, informacije o generalu Šuku dobio od visokog komesara UN iz Badena.\n"Bivši američki general Stiven Šuk, a sada jedan od najviše rangiranih ljudi ovde u Unmiku, ima poveći kriminalni dosije i usko je povezan sa odvašnjom elitom. On je odao imena krunskih svedoka protiv Haradinaja, koji su posle toga ubijeni. Mom poznaniku je rekao da čovek mora nekog da skloni s puta ako to odgovara višim instancama", prenosi Hajperc podatke do kojih je došao.\n"Srpski telegraf" navodi i da je Hajperc u knjizi napisao i kako se svedoka rešavao Haradinajev "ratni drug", jedan od vođa OVK Fatmir Ljimaj, kasnije ministar saobraćaja u vladi u Prištini.


Ponovo iznenađenja na MotoGP kvalifikacijama - Dmotion\nPonovo iznenađenja na MotoGP kvalifikacijama\nU kvalifikacijama Formule 1 malo ...\nby Aleksandar Ugljesic October 10, 2020\nMotoGP trka u Lemanu nije novina, ali je novina da se održava u oktobru, kada temperature postaju niske\nMotoGP trka na stazi Leman je redovna u kalendaru, ali ne u oktobru, kada već počinju relativno niske temperature. Srećom po vozače, promenjive vremenske uslove koji su pratili slobodne treninge u kvalifikacijama je zamenilo sunce, i nešto normalniji vremenski uslovi, mada temperatura vazduha od samo 17°C.\nA kao i uvek, uz vozače najbržih motocikala nikada nije dosadno, i bez iznenađenja. Ponovo je poslednji kvalifikacioni krug za mnoge bio najbrži, pa se do poslednjeg trenutka nije znao startni poredak za sutrašnju trku.\nPrve dve startne pozicije koje su osvojili Fabio Quaratararo i Jack Miller nisu neko veće iznenađenje, obzirom da su ovo vozači u odličnoj formi. Međutim, iz mrtvih se digao još jedan vozač Ducatija i to fabričkog – Danilo Petrucci, koji je nakon mnogo vremena podsetio da ume da vozi, u Q2 prošao iz Q1 i došao do trećeg najboljeg vremena. I\nSlično je uradio i Cal Crutchlow koji je za LCR Hondu uspeo da dođe do četvrtog najboljeg vremena, a još uvek kao pretendent za tiulu šampiona sveta i Dovizioso je konačno pokazao brzinu i šestom pozicijom se plasirao u drugi startni red, odakle dobrim startom ima šanse za borbu za visok plasman. Neočekivano slab plasman ostvarili su vozači Suzukija, Joan Mir i Alex Rins koji će startovati sa 14. odnosno 16 pozicije.\nSkrećemo pažnju da se u Francuslko Moto GP trka sutra vozi odmah nakon Moto3 klase i počinje u 13:00 časova.\n1 20 Fabio QUARTARARO Petronas Yamaha SRT Yamaha 312.6 1’31.315\n2 43 Jack MILLER Pramac Racing Ducati 314.5 1’31.537 0.222 / 0.222\n3 9 Danilo PETRUCCI Ducati Team Ducati 312.6 1’31.674 0.359 / 0.137\n4 35 Cal CRUTCHLOW LCR Honda CASTROL Honda 317.5 1’31.686 0.371 / 0.012\n5 12 Maverick VIÑALES Monster Energy Yamaha MotoGP Yamaha 311.6 1’31.719 0.404 / 0.033\n6 4 Andrea DOVIZIOSO Ducati Team Ducati 317.5 1’31.722 0.407 / 0.003\n7 63 Francesco BAGNAIA Pramac Racing Ducati 319.6 1’31.752 0.437 / 0.030\n8 44 Pol ESPARGARO Red Bull KTM Factory Racing KTM 318.5 1’31.795 0.480 / 0.043\n9 5 Johann ZARCO Esponsorama Racing Ducati 313.5 1’31.832 0.517 / 0.037\n10 46 Valentino ROSSI Monster Energy Yamaha MotoGP Yamaha 310.6 1’31.889 0.574 / 0.057\n11 21 Franco MORBIDELLI Petronas Yamaha SRT Yamaha 309.6 1’31.891 0.576 / 0.002\n12 88 Miguel OLIVEIRA Red Bull KTM Tech 3 KTM 316.5 1’32.009 0.694 / 0.118\nPet od pet za Marqueza\nCOTA, staza u blizini Ostina u Teksasu iz nekog razloga leži Marquezu i Hondi, ...\nAleksandar Ugljesic April 23, 2017\nCal Crutchlow se vraća na Yamahu YZR-M1\nBritanski MotoGP vozač Cal Crutchlow vraća se u tim Yamaha kao test vozač na ...\nNajveći problem 8. etape Dakar relija je što vozačima nisu bili na raspolaganju servisni ...\nMarquez na Jerezu, ali nije izlazio na stazu\nMotoGP timovi započeli su drugi trkački vikend na istoj stazi, a sva tri povređena ...\nAleksandar Ugljesic July 24, 2020\nMercedes se rešio MV Aguste\nNakon samo tri godine, Mercedes – AMG je prodao svojih 25% vlasništva MV Aguste, ...\nStefan Ugljesic July 26, 2017


PUTIN DANAS U POSJETI BEOGRADU: Sastat će se s Dodikom, format i teme sastanka za sada nisu poznati... - GlobalCir\nPredsjednik Srbije Aleksandar Vučić ugostit će predsjednika Ruske Federacije Vladimira Putina, koji danas dolazi u zvaničnu posjetu Srbiji.\nV. Putin i A. Vučić/Foto: Agencije\nPrema programu posjete, doček Putina bit će na Aerodromu “Nikola Tesla”. Ministar unutrašnjih poslova Srbije Nebojša Stefanović izjavio je da su poduzete ozbiljne mjere sigurnosti.\nIDIOTI, idioti, SAR PLANINA je masiv koji obuhvata deo regiona, najveci deO otpada na MAKEDONIJA, ili vi to kao politicari dajete sar planinu na kosovarima??? CEKAM IZVINJENJE, pred da aktiviram advokate\nKINEZI STVORILI SISTEM ZA TREĆI SVJETSKI RAT: ‘Veliki čelični zid’ zakopan duboko ispod planina…


BTC $50.606 +0,28%\nETH $4.302 -1,05%\nSOL $190 -1,81%\nXRP $0,82 -1,06%\nDOGE $0,18 -0,36%\nTron-ov BitTorrent je najavio da će objaviti beta verziju svoje decentralizovane aplikacije za društvene mreže BitTorrent Live u drugom kvartalu 2019. godine\nTron (TRX) peer-to-peer (p2p) softverska kompanija BitTorrent najavila je da će da objavi javnu beta verziju svoje decentralizovane aplikacije za društvene mreže BitTorrent Live u drugom kvartalu 2019. godine, prema saopštenju za medije od 27. marta.\nPrema saopštenju, kompanija je počela da nudi predpristup BitTorrent Live streaming servisu 27. marta. Aplikacija, platforma društvenih mreža zasnovana na video materijalu, naizgled slična Snapchatu i TikTok-u, omogućava korisnicima da kreiraju živi sadržaj i povežu se sa drugim ljudima putem mobilnih uređaja.\nUsluga će, kako se izveštava, svojim korisnicima omogućiti live streaming sa bilo kojeg mesta gde imaju pristup internetu, dok će gleadaoci moći odmah da daju povratne informacije i lajkove. Korisnici aplikacije mogu da pretražuju i teme za koje su zainteresirani.\nBitTorrent Live nije zapravo nov, 2012. godine Bram Koen - autor BitTorrenta - izjavio je da je njegov cilj sa platformom da "ubije televiziju". Iako softver nije nov, njegov izgled se mnogo promenio tokom vremena.\nPrva verzija BitTorrent Live-a bila je uglavnom samo novi protokol za isporuku sadržaja, a ne aplikacija za društvene mreže. Početna verzija aplikacije je zatvorena nakon što je kompanija neuspešno pokušala da prikupi sredstva da bi ga okončala kao nezavisno poslovanje u aprilu 2017. godine.\nU januaru, bivši glavni strateg u BitTorrent-u Simon Morris izjavio je da Tron neće moći da upravlja količinom transakcija potrebnom za tokenizaciju BitTorrent-a. Morris je izjavio da "nema šanse" da bi Tron blokčein mogao da obradi obim transakcija koji bi sistem zahtevao.


Brisel uvodi oštrije sankcije Rusiji\nSankcije, koje proširuju crnu listu Putinovih saradnika i državnih ruskih kompanija, mogu da budu modifikovane ili potpuno ukinute ako Rusija pokaže znake koopeartivnosti, naglašeno je u Briselu.\nStalni predstavnici evropskih država su se danas u Briselu usaglasili da se Rusiji uvede novi, još oštriji krug sankcija, najavljen tokom nedavnog samita NATO u Velsu. Sankcije, koje proširuju crnu listu Putinovih saradnika i državnih ruskih kompanija koje od sada ne mogu posudjivati novac na evropskom finansijskom tržištu, se mogu, naglašeno je, suspendovati, modifikovati ili potpuno ukinuti svakog trenutka ukoliko Rusija pokaže znakove kooperativnosti.\nNakon što su se jutros telefonski dogovarali predsjednik Evropskog savjeta, Van Rompuj, francuski predsjednik, njemačka kancelarka, britanski i italijanski premijer, stalni predstavnici evropskih država su danas u Briselu donijeli konačnu odluku - usvojen je novi , još oštriji krug sankcija Rusiji, koji bi na snagu trebalo da stupi sutra, nakon objavljivanja u Službenom listu EU. Riječ je o sankcijamma najavljenim na nedavnom NATO samitu u Velsu, a koje su prolongirane kako bi se Moskvi dalo vremena da pokaže kako zaista želi mirno rješenje ukrajinske krize.\nOd danas je još više otežan pristup evrpskom finansijskom tržištu nekim od ruskih kompanija u državnom vlasništvu, kao što je proširena i crna lista Putinovih saradnika. Donoseći ovu odluku, Evropljani ukazuju kako se sankcije mogu ukinuti onog trenutka kada se prepozna zaokret u ruskoj politici prema Ukrajini. Do tada, nova 24 imena su dodata crnoj listi , kompanije iz oblasti energije i odbrane su izgubile momgućnost da na evropskom tržištu posudjuju novac a ozbiljna revizija situacije je najavljena za kraj ovog mjeseca - ukoliko Moskva zaista želi mir i povuče sve jedinice iz Ukranjine, a NATO tvrdi da ih tamo ima još najmanje hiljadu, sankcije se mogu djelimično ili u cjelosti ukinuti.\nSa druge strane, zvaničnici NATO ukazuju - ukrajinska kriza, ponašanje Rusije u njoj i posebno najnovije najave oštrog povećanja i modernizacije arsenala oružja, čine da odnosi NATO-Rusija više nikada neće biti kao što su bili.\n"Mislim da sada započinjemo veoma komplikovane odnose izmedju Zapada i Rusije. Jutros sam čitao članak kako predsjednik Putin preuzima punu kontrolu još jednog aspekta ruskog društva - vojno- industrijskog kompleksa. Govore o osnaženju nuklearnog potencijala, testiraju nove projektile. Vjerujem da je sada jasno shvatanje vojnih saveznica da i kada prestanu neprijateljstva u Ukrajini, što će se, nadam se, uskoro i desiti, da se stvari neće vratiti u nekadašnje normalno stanje...", konstatovao je zamjenik pomoćnika generalnog sekretara NATO, Džejms Apaturaj.\nU svakom slučaju, NATO nema namjeru da oružjem oprema ukrajinske snage - postoje dugoročni projekti saradnje i ombučavanja, ali bez direktnog učešća Alijanse u aktuelnim prilikama.\n"Spremamo se da aktiviramo Sporazum o pridruživanju i o tome će naredne sedmice glasati Evropski parlament. Pomoći ćemo Ukrajini da pripremi oktobarske izbore i ostajemo zabrinuti zbog ekonomske situacije jer sve dok je ekonomija krhka, a to je trenutno slučaj sa Ukrajinom, ne možemo govoriti o dugoročnoj stabilnosti države", kaže zamjenik generalnog sekretara Evropskog servisa za spoljne poslove, Maciej Popovski.\nU svakom slučaju, rješenje ukrajinske krize je još daleko - nadu daje održavanje primirja što bi trebalo da otvori prostor za dogovor unutar zemlje - sve ostalo bi , barem na papiru, trebalo da bude lakše od toga.\nSAD se pridružuju EU\nAmerički predsednik Barak Obama danas je u zvaničnom saopštenju potvrdio da se SAD pridružuju Evropskoj uniji u intenziviranju koordinisanih sankcija prema Rusiji zbog njenih ilegalnih akcija u Ukrajini. Obama je naglasio da međunarodna zajednica pomno prati razvoj događaja od postizanja primirja u Minsku, ali da još nije videla dokaze da je Rusija prekinula svoje napore da destabilizuje Ukrajinu. On je ponovio da će sankcije biti ukinute ukoliko Rusija potpuno izvrši svoje obaveze , ali da će u suprotnom cena koju Moskva plaća nastaviti da raste.


Hoće da unište ceo Balkan! Beriša otkrio krvav plan Kosova i Albanije, Vučića nazvao srpskim agresorom - Alo.rs\n- Albanci na Kosovu (i Metohiji) prešli su iz mirnog otpora u oružani gerilski rat. NATO je svojim vazduhoplovstvom omogućio oslobađanje Kosova (i Metohije). Albanci u Severnoj Makedoniji uspeli su pretnjom oružjem da diktiraju Ohridski sporazum. Albanci u Crnoj Gori imali su ključnu ulogu u nezavisnosti Crne Gore - kaže Beriša.\n- Dakle, za potpunu realizaciju nacionalnog jedinstva zahteva se prvo potpuno razumevanje naših glavnih saveznika, ali takođe i oslobađanje naših suseda od albanofobije, kao i svedočenja Albanaca pred međunarodnom zajednicom da će ovaj proces dati konsolidaciju mira i stabilnosti u regionu. Ali ovde želim da dodam da ideju nacionalnog jedinstva promoviše i favorizuje glavni neprijatelj ove ideje, veliki Srbin Vučić svojim negiranjem (tzv.) nezavisne države Kosovo i svojim teritorijalnim zahtevima koji podstiču rat. Stavovima koji se u potpunosti zasnivaju na doktrini o srpskoj veličini, Vučić neguje novu konfrontaciju između Srba i Albanaca, koja bi se uprkos svemu završila pobedom Albanaca nad srpskim agresorom - zaključuje Beriša.\nvelika albanija Kosovo Albanci Kosovsko pitanje\nOLAKŠICA PRI PUTOVANJU Od danas je dostupna digitalna potvrda o vakcinaciji, a da biste je preuzeli potrebno je da URADITE sledeće\n11:59 >> 12:14\nZASTRAŠUJUĆI VIDEO: Ljudi padaju na oštro kamenje nakon urušavanja balkonske terase!\nKARIĆ JECA OD BOLA! Stefan ne može da dođe sebi, produkcija mu saopštila tužne vesti, on se slomio od tuge!


Danijel Brands - Blic Sport\nĐere osvetio Kecmanovića u Istanbulu\nLaslo Đere svakim novim duelom pokazuje da mu je šljaka omiljena podloga. Posle uspeha u Marakešu i Budimpešti (u kojoj je odigrao prvo ATP polufinale u karijeri), mladi teniser je uspešno startovao i na turniru u Istanbulu.\nPOVEO PROTIV FAVORITA, ALI... Kecmanović zaustavljen u Istanbulu\nNaš mladi teniser Miomir Kecmanović nije uspeo da se plasira u glavni deo ATP turnira u Istanbulu.\nTroicki u četvrtfinalu turnira u Sofiji\nViktor Troicki se plasirao u četvrtfinale teniskog turnira u Sofiji pobedivši Nemca Danijela Brandsa sa 6:4, 6:3.\nZimonjić i Nestor preko Nemaca Brandsa i Majera do finala Dubaija\nNenad Zimonjić i Danijel Nestor boriće se za titulu na turniru u Dubaiju pošto su u polufinalu savladali nemačku kombinaciju Danijela Brandsa i Florijana Majera sa 7:6(4), 7:6(10).\nHeroj dana: Simon spasao sedam meč lopti i prošao dalje posle seta od 115 minuta\nNajuzbudljiviji meč drugog takmičarskog dana na Australijan openu odigrali su Žil Simon i njegov rival iz Nemačke Danijel Brands, a Francuz je posle velike borbe trijumfovao sa 6:7(4), 6:4, 3:6, 6:3, 16:14.\nNovi šamar Federeru: Poraz od Brandsa na premijernom meču u Gštadu!\nPosle eliminacije na Vimbldonu u drugom kolu, poraza od kvalifikanta Federika Delbonisa u polufinalu Hamburga, bivši teniski "broj 1" doživeo je novi težak udarac - poražen je kao prvi nosilac u drugom kolu Gštada od 55. igrača sveta Danijela Brandsa sa 6:3, 6:4 posle 67 minuta igre.\nNadal posle mnogo muka zaustavio silno motivisanog Brandsa na startu RG\nŠpanac Rafael Nadal uspešno je startovao na Rolan Garosu pošto je u meču prvog kola savladao Nemca Danijela Brandsa sa 4:6, 7:6 (4), 6:4, 6:3. Nadal će u drugom kolu igrati s pobednikom meča Martin Kližan - Majkl Rasel.\nFerer protiv Davidenka, Gaske na Brandsa u polufinalu Dohe\nOdigrani su svi četvrtfinalni mečevi na ATP turniru u Dohi, a plasman u polufinale izborili su glavni favoriti, Španac David Ferer i Francuz Rišar Gaske.\nNovi imidž mu nije pomogao: Monfis u Dohi izgubio od kvalifikanta\nFrancuski teniser Gael Monfis izgubio je u četvrtfinalu turnira u Kataru od kvalifikanta Danijela Brandsa iz Nemačke sa 6:1, 7:5.\nVeliki uspeh Krajinovića, plasirao se u prvo kolo Rolan Garosa!\nSrpski teniser Filip Krajinović pobedom nad Nemcem Danijelom Brandsom 6:2, 6:3 obezbedio je učešće u glavnom žrebu Rolan Garosa, što mu je ujedno i prvi plasman u glavni žreb jednog Grend slema.


Definitivno: Ništa od Piksija - BIGportal.ba\n29 Decembra, 2020 29 Decembra, 2020 0157\nNema ništa od planiranog povratka Dragana Stojkovića u srpski fudbal. Piksi je definitivno odbio ponuđeno mesto selektora reprezentacije Srbije!\nVisoka plata bila je nepremostiva prepreka u razgovorima predstavnika Fudbalskog saveza Srbije i prvog pika za trenera državnog tima. Navodno, Piksi i u predstojećoj godini, na ime odštete zbog jednostranog raskida ugovora, od kineskog Gvangžua RiF, očekuje 6,4 miliona evra. Zato je i odlučio da se zahvali Slaviši Kokezi na ponudi da preuzme brigu o Orlovima u predstojećoj trci za Mondijal 2022. u Kataru.\nA bliže se praznici i turneja na američkom kontinentu. U martu počinju i kvalifikacije za SP…\nUpozorenje “rosonerima”: Ne bih se iznenadio da Zvezda izbaci Milan


Mali: Nezaposlenost u Srbiji na istorijskom minimumu od 7,3 odsto, doprinele ekonomske mere - Glas Zaječara\nZbog izrade vodovodnog priključka jedna ulica bez vode\nBez struje Marinovac kao i još nekoliko sela\nHome Ekonomija Mali: Nezaposlenost u Srbiji na istorijskom minimumu od 7,3 odsto, doprinele ekonomske...\nMinistar finansija Siniša Mali danas je istakao da je nezaposlenost u Srbiji na istorijskom minimumu od 7,3 odsto i objasnio da su ekonomske mere koje su sprovedene doprinele očuvanju radnih mesta i srpske ekonomije, uprkos teškim uslovima izazvanim pandemijom virusa korona.\n„Ponosan sam na sve što smo postigli, a nezaposlenost koja je sada na istorijskom minimumu od 7,3 odsto potvrda je da smo pametno osmislili sve mere, koje su se pokazale kao izuzetno uspešne. Pre svega, uspeli smo da sačuvamo našu privredu i radna mesta“, rekao je Mali, a prenosi pres služba Ministarstva finasija.\nPored pomoći privredi i građanima, ministar Mali navodi da je posebno ponosan naprogram „Moja prva plata“, koji je prema njegovoj oceni podsticaj za dodatno zapošljavanje.\n„To je odlična prilika za mlade koji nemaju radno iskustvo, a tek su završili srednju školu ili fakultet. Upravo u njih ulažemo dve milijarde dinara, za plaćenu praksu devet meseci. Za taj posao i prvo radno iskustvo mesečno će dobijati 20.000, odnosno 24.000 dinara“, rekao je Mali.\nOn je naveo da privreda i građani mogu da se oslone na državu, što je i dokazano, imajući u vidu da je Srbija izdvojila oko 12,5 odsto našeg BDP-a, odnosno oko 5,8 milijardi evra pomoći radi ublažavanja posledica virusa korona.\n„Ova podrška je bila ključna za održavanje pune zaposlenosti i držanje privrede na nogama. Dokazali smo da smo odgovornim vođenjem ekonomske politike uspeli da obezbedimo pomoć, koja je bila neophodna u ovim teškim vremenima za ceo svet. Na preduzećima je sada da nastave da se bore i razvijaju, a ja mogu samo da ponovim da je država uvek tu za svoje građane“, naveo je ministar finansija.\nMinistar Mali objašnjava da u uslovima kada svetska ekonomija drastično pada, Srbija se drži na zavidno dobrom nivou, što daje podstrek da se još više borimo i ostvarujemo najbolje moguće rezultate.\n„Sve to je važno i za očuvanje radnih mesta. Ali, raduje nas činjenica da smo za prvih šest meseci zabeležili pad privrede od svega 0,9 odsto, što je odličan rezultat imajući u vidu da su razvijene svetske ekonomije doživele dvocifren pad“, rekao je Mali. On je dodao da je važno da se popravi ekonomija u celom svetu, što ponajviše zavisi od zdravstvenog segmenta, a uz nadu da će problem sa virusom korona uskoro biti prevaziđen, nadamo se brzom oporavku i punom ekonomskom zaletu od naredne godine.\n„Najvažnije je da nećemo imati smanjenje plata i penzija. U oktobru ćemo sa Međunarodnim monetarnim fondom, između ostalog, razgovarati o doradi švajcarske formule za penzije. I da ponovim još jednom, bez obzira na probleme u funkcionisanju globalne ekonomije, mi ćemo imati povećanje i minimalne zarade i penzija u 2021. godini“, zaključio je Mali.\nPrethodni tekstJavna tribina o Kraljevici u Omladinskom centru\nJavna tribina o Kraljevici u Omladinskom centru 31/08/2020\nZaječarska okružna liga: Rudar savladao Kosovo, Graničar do prvog boda 31/08/2020\nZona „Istok“: OFK 019 samo do remija, Hajduk Veljko savladao Dunav kao gost 31/08/2020\nNišlijama titule na OP Zaječara u tenisu 31/08/2020


Posada ruskog lovca identificirala je zračne ciljeve kao patrolni avion američke avijacije P-8A Poseidon i patrolni avion P-3C Orion. Ministarstvo odbrane Ruske Federacije saopćilo je u ponedjeljak kako je ruski borbeni avion MiG-31 presreo i pratio… »\n"A, tek Totenhem i Arsenal, koji nisu među 30 najboljih klubova Evrope trenutno." Pljušte reakcije sa svih strana sveta na odluku 12 moćnih klubova da se otcepe od ostatka kontinenta i da igraju izmeđe sebe. Cela priča je iznervirala selektora… »\nMOSKVA: Rusko Ministarstvo odbrane saopštilo je danas da je ruski borbeni avion MiG-31 presreo i pratio patrolne avione Sjedinjenih Američkih Država i Norveške iznad Barencovog mora, javljaju ruski mediji. Ruski Nacionalni kontrolni centar za odbranu… »\nLet ruskog lovca izveden je u strogom skladu sa međunarodnim pravilima. Ruski lovac Mig-31 presreo je patrolne avione američkog i norveškog vazduhoplovstva iznad Barecovog mora, saopštilo je Ministarstvo odbrane Rusije. - Posada ruskog lovca… »\nRuski lovac Mig-31 presreo je patrolne avione američkog i norveškog vazduhoplovstva iznad Barecovog mora, saopštilo je Ministarstvo odbrane Rusije. „Posada ruskog lovca identifikovala je vazdušne ciljeve kao patrolni avion američke mornarice P-8A… »\nRuski teniser Andrej Rubljov ostvario je jednu od najvećih pobeda u karijeri trijumfom nad Rafaelom Nadalom u Monte Karlu. Moskovljanin će u polufinalu igrati sa Kasperom Rudom iz Norveške, dok će pre njih na teren od 13.30 izaći Dan Evans i Stefanos… »\nRadna grupa za bezbednost novinara nakon napada na Daška Milinovića: Ojačati mehanizme za zaštitu medijskih radnika\nRadna grupa za bezbednost i zaštitu novinara održala je hitan sastanak zbog fizičkog napada na novinara Daška Milinovića i saopštila da se moraju ojačati mehanizmi za zaštitu novinara i medijskih radnika. "Na sastanku je naglašen značaj daljeg… »\nNorveška je potpisala izmenjeni sporazum sa SAD o načinu regulisanja američke vojne aktivnosti na svom tlu. To će omogućiti SAD da gradi objekte na tri norveška aerodroma i jednoj pomorskoj bazi. Od ulaska u NATO 1949. godine Norveška zastupa stav… »\nNova pre 59 minutajoš 46 povezanih\nB92 pre 5 minutajoš 27 povezanih\nGlas Amerike pre 9 satijoš 21 povezana


SRBIJA IZRUČILA BIH MIGRANTA KOJI SE SUMNJIČI ZA UBISTVO JASMINA BEROVIĆA | Hayat.ba\nMigrant iz Maroka, koji se sumnjiči za ubistvo Jasmina Berovića, koji je izboden nožem ispred kafića u ilidžanskom naselju Otes, izručen je danas Bosni i Hercegovini.\nPripadnici Interventno-operativne jedinice Sudske policije FBiH preuzeli su osumnjičenog Marokanca S. E. D. na Graničnom prijelazu Rača – Sremska Rača, po naredbi Kantonalnog suda u Sarajevu.\nNavedeno lice je osumnjičeno za krivično djelo ubistva iz člana 166. stav (1) Krivičnog zakona Federacije Bosne i Hercegovine u vezi sa članom 28. istog zakona, te je za istim od strane Kantonalnog suda u Sarajevu bila raspisana potjernica. U skladu sa rješenjem Kantonalnog suda u Sarajevu o određivanju mjere pritvora i naredbom istog suda, osumnjičeno lice će od strane službenika sudske policije biti sprovedeno u nadležnu pritvorsku jedinicu – kazneno popravni zavod – saopćeno je iz Sudske policije FBiH.\nBerović je, podsjetimo, ubijen u tuči koja se 17. novembra prošle godine dogodila ispred kafića njegovog brata u naselju Otes.


Design-Lösungen: Fallstudie Greiner | TENTE\nDom Rešenja za mobilnost Dizajn Greiner\nNaše rešenje za zahtevne želje po pitanju dizajna: velika porodica.\nPostoje konvencionalne stolice - i postoje Greiner stolice.\nKompanija koja predstavlja dizajn, funkcionalnost i iznad svega: za širok spektar proizvoda. Za Greiner je neophodno imati izbor točkova koji su dostupni u različitim veličinama i različitim funkcijama, ali ipak svi se uklapaju u koncept dizajna kompanije. Na primer, točkovi iz velike, jedinstvene porodice proizvoda - kao što je TENTE Linea..\nPorodični posao Greiner GmbH razvija kauče, stolice i sedišta za različite primene, uključujući one u medicinskoj praksi, bolnicama, frizerskim salonima i čak vozilima. Već više od 90 godina, tri aspekta su zauzela centralnu poziciju:\nizuzetan dizajn, funkcionalnost i ergonomija. Cilj je da se ispune najzahtevnije želje. Međutim, pre svega, na prvi pogled treba da bude očigledno da svi proizvodi dolaze iz Greinera.\nRazličiti zadaci - dosledan imidž\nVisoka očekivanja u pogledu dizajna, funkcionalnosti i ergonomije primjenjuju se na sve delove stolica i kauča koje kompanija proizvodi - a to uključuje i okretne točkiće. Pošto je asortiman proizvoda tako raznolik, proizvođač zahteva rešenja koja su dostupna u različitim veličinama, obavljaju različite funkcije u zavisnosti od vrste primene, a istovremeno uspostavljaju doslednu celokupnu sliku. Kada je Greiner tražio odgovarajuće točkiće za svoje medicinske kauče, kompanija nam je pristupila sa ovim izazovom.\nNaša pametna rešenja za mobilnost\nDa bi zadovoljili mnoge zahteve Greinera, mi nudimo nagrađeno rešenje - u pravom smislu te reči.\nDizajn Linea dvostrukog točkića dobitnik je nagrade Red Dot i proslavio se u oblasti medicinske primene. Raznolikost modela u porodici proizvoda ovde je definitivna. Točak je dostupan u različitim veličinama sa različitim ergonomskim sistema zaključavanja i impresivnim nizom dodatnih prednosti za medicinski sektor. Kratko rečeno: on je praktično predodređen da ispuni te brojne zahteve.\nPorodica Linea nudi jednostavan način za čišćenje okretnih točkića, verzije sa izuzetno malom ukupnom visinom i čak električnim provodljivim modelima.\nRazličiti tipovi kočnica obezbeđuju poboljšanu ergonomiju, bolju sigurnost ili izuzetnu stabilnost pravca. Pored toga, većina od 100, 125 i 150 milimetara Linea točkića opremljena je sa ukupno četiri precizna kuglicna ležaja - što je jedinstvena prodajna tačka na tržištu. Točkiči manjih prečnika su takođe dostupni sa dva kuglična ležaja kao opcija, ali bez obzira koju verziju da odaberete, svaka Linea verzija garantuje izuzetne vozne karakteristike i manevrisanje bez napora.\nDa ne pominjemo, ne ostavlja ništa neostvareno ni u dizajnerskim terminima: porodica proizvoda predstavlja jedinstvenu sliku i može se isporučiti u različitim specijalnim bojama. Štampanje radkapa je, takođe, velika prednost. Proizvođači i korisnici mogu prikazati svoj logo na kapicama ili ih koristiti u različite svrhe kodiranja. Na taj način Linea može da se prilagodi bilo kojoj specifikaciji dizajna i takođe dozvoljava kodiranje boja, što omogućava jednostavno i nedvosmisleno dodeljivanje različitim područjima bolnice.\nJednoobrazni dizajn porodice proizvoda TENTE nam omogućava da uspostavimo jedinstvenu tržišnu poziciju.\nSiegfried Greiner, Kristina Greiner, Direktori kompanije Greiner GmbH\nIzvanredna pozicija na tržištu zahvaljujući dizajnu.\nPorodica proizvoda Linea koristi se za različite medicinske stolice iz Greinera.\nSvaki točkić odgovara tačno boji odgovarajućih proizvoda i nesmetano se uklapa u jezik dizajna kompanije. Šema boja takođe može biti dizajnirana tako da odgovara Greinerovim kupcima. Kada je u pitanju dizajn, Linea na globalnom nivou postiže vrhunske ocene. Zahvaljujući različitim mogućnostima konfiguracije i prilagođavanja koje nudi TENTE, Greiner se može još bolje izdvojit , može jačati prepoznatljivost svojih proizvoda i izvanredno se pozicionirati na tržištu.\nAli i mi smo zadovoljni što naše inteligentno rešenje uspeva da poboljša nešto drugo takođe: uverenje sa kojim se odluke mogu doneti u kompaniji. Bez obzira koji razvoj događaja je na pomolu - Greiner sada može uvek biti siguran da će dobiti pravi točkić. Ukoliko je planiran odgovarajući bočni sto za medicinsku stolicu ili vam neujednačeni podovi prave problem, ili ako čak zahtevate automatski sistem kočenja mi ćemo naći najbolje rešenje za vas i vaše potrebe. Linea porodica proizvoda garantuje pravo rešenje svaki put i osigurava dosledan imidž.


Potpisan Kolektivni ugovor Vlade KS i Sindikata policije: Policija je pokazala solidarnost naspram trenutne situacije, zaslužuje mnogo veća prava | Ministarstvo za rad, soc.politiku, ras.lica i izbjeglice\nPotpisan Kolektivni ugovor Vlade KS i Sindikata policije: Policija je pokazala solidarnost naspram trenutne situacije, zaslužuje mnogo veća prava\nKolektivni ugovor između Vlade Kantona Sarajevo i Sindikata policije KS potpisali su danas premijer Mario Nenadić i predsjednik ovog sindikata Sadik Ećo. Saglasnost na potpisivanje ovog ugovora prethodno je dala Vlada.\nPotpisivanju su prisustvovali su ministri unutrašnjih poslova, finansija te obrazovanja, nauke i mladih Ismir Jusko, Jasmin Halebić i Anis Krivić, policijski komesar MUP-a KS Nusret Selimović, kao i predstavnici sindikata.\nPrethodni Kolektivni ugovor sa Sindikatom policije istekao je 01.10.2020. godine, a iz tog razloga je Sindikat policije podnio inicijativu za pokretanje postupka pregovaranja i zaključivanja novog Kolektivnog ugovora. Novim Kolektivnim ugovorom, usaglašenim sa Vladom, zadržana su dosadašnja prava policijskih službenika, a novina je da su izjednačena njihova prava u odnosu na ostale zaposlene u Kantonu Sarajevo kada je riječ o isplati naknada za prijevoz na posao i sa posla, s obzirom da su u ovom segmentu do sada bili diskriminisani.\nPremijer Nenadić je, ovom prilikom, zahvalio predstavniku ove sindikalne organizacije i pregovaračima, resornom ministru i komesaru policije na izuzetnoj odgovornosti koju su pokazali tokom pregovaračkog procesa, na njihovoj solidarnosti i razumijevanju koju su iskazali naspram aktuelne epidemiološke situacije u Kantonu prihvatanjem ovog ugovora, kao i za sve učinjeno za Sarajevo i građane u prethodnih sedam mjeseci.\n“Vlada je prepoznala sve što je policija uradila tokom trajanja pandemije i veoma teških izazova, posebno u martu, aprilu i maju ove godine, kao i sve ostalo što radi u uvjetima primjene novih zakonskih odredbi vezanih za prekršaje i druge propise koje će primjenjivati u budućem radu. Posebno se zahvaljujem na transparentnom i izuzetno odgovornom vođenju pregovaračkog procesa tokom kojeg niste vršili bilo kakav pritisak. Svjesni smo da ovaj Kolektivni ugovor ne odražava ono što policija u ovom času zaslužuje i traži, ali je odraz realnog stanja u kojem se nalazimo”, kazao je premijer Nenadić.\nNaglasio je i kako Vlada garantuje da u trenutnim finansijskim okolnostima neće biti smanjenja obima pripadajućih prava uposlenima u policiji i zdravstvu, po osnovu kolektivnih ugovora, a što je jasno naglasila vodeći pregovore i socijalni dijalog sa svim reprezentativnim sindikatima u Kantonu Sarajevo.\nKomesar Selimović je kazao da je policija svjesna svih trenutnih problema, kao i potrebe da se adekvatno odgovori na njih, te je shodno tome i dat pristanak na ovaj tekst sporazuma.\nPredsjednik Sindikata Ećo je istakao da su trenutne epidemiološke i finansijske okolnosti u Kantonu razlog prihvatanja ovog teksta sporazuma iako, po njegovim riječima, policijski službenici zaslužuju veća prava.\nMinistar Jusko je naglasio kako mu je najiskrenije žao, jer nisu ispunjeni prvobitni zahtjevi Sindikata i prava pripadnika Uprave policije MUP-a KS koji su ih u punom kapacitetu opravdali i zaslužili.\n“U potpunosti razumijevajući situaciju kroz koju prolazimo, želim istaći da su policija i Ministarstvo unutrašnjih poslova pokazali svoju fleksibilnost i da nikada, ni jednog momenta, nisu dizali tenzije ultimativno tražeći svoja prava. Kao ministar izražavam veliko žaljenje, jer trenutna situacija nije dozvolila da oni dobiju što zaslužuju”, istakao je ministar Jusko.\nNovi Kolektivni ugovor potpisan je na period od 15 mjeseci, a pozitivno mišljenje na njegovu primjenu je dalo Ministarstvo finansija KS.\nMinistar Halebić je istakao da ovaj kolektivni ugovor neće imati negativne posljedice na javne finansije, a njegovo pravovremeno usaglašavanje i potpisivanje, uvažavajući i kolektivne ugovore sa drugim sindikatima, važno je za održavanje finansijske stabilnosti u Kantonu.


Ministar zdravlja Zlatibor Lončar izjavio je danas da će jesenji raspust u školama biti produžen, čime će se prekinuti lanac prenosa korona virusa u tim obrazovnim ustanovama. ''Deca treba da imaju raspust tri dana, plus vikend, ali spojićemo tu nedelju najverovatnije i to će ...\nLončar: Jesenji raspust će najverovatnije biti produžen i trajaće 9 dana\nEspreso - Pink - IndeksOnline - Republika - Sputnik\nDONETA ODLUKA O ONLAJN NASTAVI U ŠKOLAMA! Produžava se jesenji raspust za sve đake\nONLAJN NASTAVA SE NE UVODI U CELOJ SRBIJI! Deca u ovom periodu ipak NEĆE IĆI U ŠKOLU\nTelegraf - Republika - Pink - Mondo - Informer - BizLife - Sputnik - Srbija Danas\nDanas - 28.10.2021\nSve škole u Srbiji neće od ponedeljka preći na onlajn nastavu, niti je na današnjem sastanku Tima za škole doneta odluka o pomeranju jesenjeg raspusta, saznaje Danas. Ministarstvo prosvete će sutra saopštiti odluku o eventualnoj promeni modela nastave u pojedinim jedinicama ...\nDR KON O NASTAVI U ŠKOLAMA: Nema zatvaranja bez restriktivnih mera! Evo kada će biti poznata odluka o produženom jesenjem raspustu\nSrbija Danas - Nova - B92 - Espreso - Espreso - Sputnik - Kurir - Pink\n"PROPUSNICE BI TREBALO DA VAŽE NON STOP" Dr Tiodorović objasnio kakav je predlog Kriznog štaba za škole, pa progovorio ...\nOdluka da li će učenici preći na onlajn nastavu pod znakom je pitanja, a član Kriznog štaba dr Branislav Tiodorović kaže da je predlog da deca ipak treba da idu u školu, jer najviše gube na onlajn režimu. - Postoji predlog koji smo konstituisali prekjuče, a to je da deca ipak ...


Sarajevo, evropski Jerusalem - Klix.ba\nNagrada "Isa beg Ishaković" 2013 Sarajevo, evropski Jerusalem\nNagrada "Isa beg Ishaković" 2013\n6.2.2013. u 14:37\nVjerovatno postoje ljepši gradovi od Sarajeva, ali zasigurno ne postoji mjesto koje na različite načine, potpuno oprečno, nadahnjuje tolike ljude, kulture i civilizacije kao Sarajevo. Sa tim naslijeđenim počastima, društvo Klepsidra, kao malo, siromašno ali nezavisno društvo koje djeluje u cilju zaštite kulture i kulturne baštine grada, utemeljilo je nagradu "Isa beg Ishaković". Teško da su je mogli nazvati drugačije, to uviđamo danas, na sedmu obljetnicu njenoga postojanja.\nUpravni odbor za dodjelu nagrade "Isa beg Ishaković", donio je odluku da se u 2013. godini, nagrada dodjeli pod ovom stoljetnom devizom: Sarajevo, evropski Jerusalem.\n"U prvoj sedmici februara, prije 551. godinu, nastala je vakufnama Isa bega Ishakovića. Od toga vremena, ovaj grad sa svojih kapija nije vratio nikoga: od španjolskih Jevreja do najrazličitijih evropskih pustolova, umjetnika i nevoljnika koji su se pred različitim ideološkim, kulturnim i političkim nesrećama sklanjali u Sarajevu. Otuda samo u ovom dijelu Evrope, na prostoru veličine omanjeg evropskog trga, žive muslimani, židovi i kršćani već gotovo šest stoljeća", ističe prof. Amel Suljović, predsjednik društva Klepsidra i dodaje: "Dakako, to je i otuda jer smo mi stara evropska kultura koja nije utemeljena na vjeri ili naciji, pa čak ni u vrijeme kada je svugdje u Evropi kao polazište važio princip: Cujus regio illius religio" (čija zemlja onoga i vjera).\nU ovom gradu Jevreji nikada nisu živjeli u getu, kao u najvećem dijelu Evrope. Otuda je Sarajevo možda i jedini grad u Evropi čija je savjesti potpuno čista. Zato ovaj grad u kojem su se rodili naši preci, i u kojem će se roditi naši potomci, s pravom nosi epitet: evropskog Jerusalema.\nNa prijedlog prof. Davida Kamhija, čija je porodica daleke 1511. godine svoje utočište našla tu pod Bistrikom, Upravni odbor za dodjelu nagrade "Isa beg Ishaković", donio je odluku da se u 2013. godini, nagrada "Isa beg Ishaković", dodjeli pod ovom stoljetnom devizom: Sarajevo, evropski Jerusalem.\nprije 6h 10m 44\nprije 6h 31m 39\nprije 6h 44m 184\nprije 7h 14m 132\nprije 7h 24m 23


pink.rs | Danas počinje predizborna kampanja na Kosovu\nDanas počinje predizborna kampanja na Kosovu\nPredizborna kampanja za vanredne parlamentarne izbore na Kosovu 6. oktobra počinje danas i trajaće 10 dana.\nU pokrajini, za 100 poslaničkih mesta nadmetaće se kandidati albanskih političkih stranaka, dok je za pripadnike manjinskih zajednica rezervisano 20 poslaničkih mesta, od toga - 10 zagarantovanih poslaničkih mandata pripašće predstavnicima Srba.\nOktobarski izbori su sedmi parlamentarni izbori na Kosovu posle rata.\nSvi dosadašnji izbori posle jednostranog proglašenja nezavisnosti 2008. godine održani su kao vanredni, a najduže su u klupama ostali poslanici koji su izabrani 2010. godine.\nDosadašnja vlada Ramuša Haradinaja najkraće se zadržala na vlasti, podseća Kosovo onlajn. Glasanje na Kosovu počinje 6. oktobra u 7.00, a birački centri se zatvaraju u 19 sati.\nCIK je objavio da, prema preliminarnim podacima, pravo glasa ima 1.937.868 glasača, od tog broja 117.808 glasača nalazi se na biračkim spiskovima u deset opština u kojima većinsko stanovništvo čine Srbi.\nU pokrajini, glasa se direktno za željenog kandidata, a svaki građanin sa pravom glasa ima pravo da zaokruži najviše pet od ponuđenih kandidata na listi.\nPrebrojavanje glasova se obavlja u samom biračkom centru, a nakon toga se izborni materijal zapisnički predaje opštinskoj izbornoj komisiji, koja ga transportuje u Centar za prebrojavanje glasova u Kosovu Polju.\nTokom izborne tišine, koja na Kosovu traje 24 sata pre početka izbora, zabranjen je svaki vid reklamiranja ili bilo kakvih stranačkih aktivnosti. Kazne za one koji prekrše kodeks ponašanja koji je usvojio CIK su visoke i kreću se do nekoliko desetina hiljada evra.\nNa sam dan izbora zabranjeno je davanje intervjua i izjava na udaljenosti manjoj od 25 metara od biračkog centra, a posmatranje izbora dozvoljeno je isključivo osobama akreditovanim od strane CIK-a.\nPOČELA PREDIZBORNA KAMPANJA za izbore predsednika četiri opštine na severu Kosova\nSrpska lista učestvuje na izborima na KiM, danas predaje listu kandidata\nPočinje Svetsko prvenstvo u atletici, Srbija sa tri predstavnika\nOliverova stranka ide na izbore sa SRPSKOM LISTOM: Srbima potrebno jedinstvo\nSA OKO 20 LJUDI UPAO U ZDRAVSTVENI CENTAR U PASJANU! Slobodan Petrović, predsednik SLS, PRAVI HAOS NA KOSOVU! Izborna kampanja iz prljave prešla U NAS\nODLUČENO Prevremeni izbori na Kosovu 6. oktobra


Rusko ledeno kraljevstvo čeka najhladniju Novu godinu, Sibir se sprema za minus 50 stepeni - BIGportal.ba\n26 Decembra, 2020 26 Decembra, 2020 0118\nRuski hidrometeorološki zavod prognozira da će do kraja godine zapadni i centralni deo Sibira pogoditi izuzetno niske temperature i do minus 50 stepeni Celzijusa – oko 20 stepeni niže od uobičajenih decembarskih temperatura.\nRanije ove godine tokom leta su zabeležene najviše temperature ikada iznad arktičkog kruga, a u malom gradu Verhojansku živa je dostigla i 38 stepeni Celzijusa.\n„Ovako ekstremno hladno vreme u Sibiru se nije desilo dugo vremena. Temperatura je 20 do 24 stepena niža od uobičajene. Primera radi, u centralnom delu regiona Krasnojarsk očekujemo da će biti minus 50 stepeni“, rekao je Roman Vilfand, naučni direktor Hidrometeorološkog zavoda.\nPrema njegovim rečima, ekstremno hladne temperature su takođe posledica klimatskih promena, jer globalno zagrevanje ne čine samo visoke temperature, već velike amplitude u temperaturi.\nTa nestabilnost posebno se pokazala sada u decembru, kada je sever Sibira zabeležio temperature više i za 10 stepeni Celzijusa od uobičajenih, a neki delovi su postavili rekorde za najvišu temperaturu u ovom dobu godine.\nPrvog decembra u jakutskom selu Saskilak izmereno je minus 4,4 stepena, što je za 3,3 stepeni više od prethodnog rekorda postavljenog 1954. godine.\nHali Beri pozirala bez pantalona


LU „Vidlič“: Tradicionalna „Šakalijada 2018“ 18. februara na brdu Kozarica -\nHomeagro-eko-turLU „Vidlič“: Tradicionalna „Šakalijada 2018“ 18. februara na brdu Kozarica\nFebruary 12, 2018 Petar Videnov agro-eko-tur 0\nU nedelju 18. februara u rejonu brda Kozarica lovačko udruženje „Vidlič“ iz Dimitrovgrada organizovaće tradicionalni grupni lov na predatore. Svi lovci koji učestvuju u popularnoj „Šakalijadi 2018“ u obavezi su da se na vreme prijave za lov upravniku lovišta Dejanu Sokolovu, lovočuvarima Miši Ilijevu i Bobanu Janačkovu ili na telefon – 010-363-335.\nIz uprave udruženja obaveštavaju učesnike u lovu da su dužni da se pridržavaju mera bezbednosti u lovištu i da nose obeležja jarkih i uočljivih boja (fluorescentni prsluci).\nZborno mesto lovaca je ispred prostorija lovačkog udruženja „Vidlič“ 18. februara u 7:00 sati.\nIz bezbednosnih razloga noćni lov na 300 metara od državne granice LU „Vidlič“ iz Dimitrovgrada 26. februara organizuje lov na predatore na Kozarici Lovačke priče: U hajci na Kozarici odstreljena 3 šakala FOTO: Bez komentara – Divlja deponija na Kozarici\nCrveni krst Dimitrovgrad i Zavod za transfuziju krvi iz Niša organizovali su danas u holu Centra za kulturu u Dimitrovgradu četvrtu ovogodišnju akciju dobrovoljnog davanja krvi. Dimitrovgrađani su još jednom pokazali humanost na delu, a […]\nOd ukupno 248 srednjoškolaca koji se ove školske godine obučavaju u Gimnaziji „Sv. Kirilo i Metodije“ u Dimitrovgradu 192 učenika završava prvo tromesečje sa pozitivnom ocenom, kaže za portal FAR direktorka Gimazije Snežana Simeonov. Među […]\nMay 11, 2017 Aleksandar Todorov 0\nU polufinalu Kupa Srbije – Pirotski okrug, juče su svoje mečeve odigrali dimitrovgradski predstavnici, „Balkanski“ i „Željuša“. „Balkanski“ je u Pirotu poražen od domaćeg „Jedinstva“ rezultatom 4:1. Utakmica u Pirotu prekinuta je u 75. minutu, […]


I roboti moraju da nauče ćirilicu | Novine Toronto\nI roboti moraju da nauče ćirilicu\nUčesnici onlajn-tribine "Jezik kao hranitelj naroda - značaj očuvanja i negovanja maternjeg jezika", izneli su stav da je potreban zakonski okvir za upotrebu maternjeg jezika i ćirilice kao pisma, da se strane reči mogu prihvatiti kada se "upodobe" sa standardima u srpskom jeziku, kao i da se u okviru borbe za očuvanje jezika "i roboti moraju naučiti da koriste ćirilicu".\nPredstavnik Ministarstva kulture i informisanja Dejan Masliković je rekao da je ćirilica "jedan od glavnih prioriteta nacionalnog identiteta srpskog naroda i kao takva zavređuje napor da bude očuvana".\nMaslinković je na tribini povodom Dana maternjeg jezika rekao da se u Srbiji vodi računa i o očuvanju i negovanju jezika manjina, te je u zvaničnoj upotrebi još 13 jezika na kojima 60.000 učenika pohađa nastavu, ali primetio da "ne možemo da se pohvalimo reciprocitetom prema srpskoj manjini u državama u okruženju".\nOn je rekao da je "veliki priliv stranih reči za kojih u srpskom jeziku nema zamene". Pomenuo je da Hrvatska pokušava da domaćim rečima zameni strane i kao primer naveo reč "zascen" kao tamenu za engleski naziv "bekstejdž".Predsednik Odseka za standardizaciju, lingvista Sreto Tanasić je zamerio to što nema Ustavom predviđenog Zakona o službenoj upotrebi srpskog jezika.\nTanasić je rekao da je "nije zlo da se uzme (u zvaničnu upotrebu) strana reč, ali ona treba da se upodobi sa standardima srpskog jezika".\nNaveo je da je Odbor dao takvu preporuku i o izboru reči u vezi s epidemijom korona virusa i izneo inicijativu da se Holandija, "u skladu sa zakonitistima srpskog jezika", zvanično naziva Nizozemska, ali stav Odseka za standardizaciju je bio da to nije potrebno.\nPo rečima profesora Filološkog fakulteta, Aleksandra Milanovića, "u Srbiji danas ne znamo šta je zakonski okvir o službenom jeziku i pismu".\n"Šta u Srbiji mora biti napisano ćirilicom a šta ne mora, treba da bude propisano jezičkom politikom, postojeći zakon je tu nedorečen", rekao je Milanović.\nDirektorka Gradske biblioteke Beograda Jasmina Ninkov je rekla da je uloga biblioteka u bici za jezik "fundametalna".\nPošto je istakla da biblioteka koju ona vodi najveću pažnju poklanja radu s decom, navela je da je uvela nagrade za decu do 12 godina koja su pročitala najviše knjiga, i podsetila da deca koja više čitaju, mnogo se bolje izražavaju i koriste mnogo veći fond reči.\nPredstavnik beogradske Univerzitetske biblioteke "Svetozar Marković", Adam Sofronijević, rekao je da je ta biblioteka posvećena digitalizaciji jer je to "alat da to što imamo stavimo u funkciju".\n"Čemu čuvamo to što imamo, ako to nigde ne stigne. Ako roboti ne govore ćirilicu, mi nismo uradili naš posao", kazao je Sofronijević i dodao da "roboti u Srbiji razumeju ćirilicu", ali tako nije i u inostranstvu.\nUniverzitetska biblioteka ima digitalnu zbirku od 600,000 stranica na ćiriličnom pismu i srpskom jeziku.Onlajn tribinu povodom Međunarodnog dana maternjeg jezika organizovali su Ministarstvo kulture i informisanja i "Color Media Communications".


Essex Furukawa, usklađujući napore sa Vizijom za 2030. godinu i sveobuhvatnom održivošću, radi na smanjenju emisija ugljenika uvođenjem još jednog programa zasnovanog na zaštiti životne sredine: inicijativa za kratke CTC/PW koturove\nInicijativa se zasniva posebno na kablu CTC (eng. continuously transposed cable/conductor), kao i na provodniku PW (eng. paper-wrapped conductor), dva proizvoda koja se često naručuju u određenim dužinama. Ti projekti sa prilagođenim veličinama mogu dovesti do neefikasnog pakovanja, što vodi do porasta količine otpada odnosno zahteva ili kamiona sa manjim opterećenjem i/ili većeg broja pošiljki.\nKombinovanjem i obeležavanjem dužine kablova, Essex Furukawa veruje da može umanjiti broj koturova i povećati efikasnost otpremanja, čime se neposredno smanjuju emisije ugljenika. Inicijativa kratkih CTC/PW koturova takođe nudi rešenje kojim se optimizuje opterećenje kamiona, smanjuje korišćenje ambalaže, poboljšava efikasnost procesa otpremanja/prijema u našim objektima i u objektima naših klijenata, te se na minimum svode i troškovi prevoza.\nProgram je osmišljen tako da obezbedi veće opterećenje, čime se smanjuje broj putovanja i emisija ugljenika, te predstavlja dodatni korak u cilju ispunjenja naše vizije održive budućnosti.\nPrema rečima Ostina Robinsona, menadžera održivih projekata kompanije Essex Furukawa, ovim se proglašava pobeda u celom lancu vrednosti.\n„Uvek je dobro osetiti kada postoji preklapanje održivosti sa lancem snabdevanja i smanjenjem troškova koji mogu pozitivno da utiču na svakoga sa vrednosnim propozicijama”, navela je. „Kada odlučite da održivost postane pokretač u vašoj organizaciji, to ne znači da će donošenje odluka biti lako, niti da će krajnja dobit biti dobra, a kada se to dogodi – svi će pričati o tom uspehu.”\nProgrami poput inicijative CTC/PW koturova kojima se posvećujemo.\n„Mogućnost da pozitivno utičemo na ciljeve u pogledu održivosti i poboljšamo spoljna partnerstva smanjenjem troškova pokreću Viziju za 2030. kao i bolje pozicioniranje kompanije Essex Furukawa i njenih klijenata”, dodaje Robinson.


Press Online :: Automobili :: Nekadašnji učesnik Formule 1 sprema novi sportski model / print=true\nFrancuski Ligier (Ližije), koji se od 1976. do 1996. takmičio u šampionatu Formule 1, predstaviće u septembru novi sportski automobil.\nLigier je auto-brend koji je decenijama bio prepoznatljiv pre svega po svom trkačkom timu u “najbržem cirkusu”, ali i kao proizvođač gradskih “mikro” automobila.\nOsnovao ga je 1968. godine čuveni vozač trka i ragbista Gi Ližije, koji je preminuo 2015. Licencu na ime Ligier trenutno poseduje francuska firma Onroak Automotive, koja je iskoristila 50-godišnjicu ovog brenda kako bi promovisala potpuno novi soprtski automobil.\nModel za sada nepoznatog naziva biće predstavljen javnosti u septembru, a na prvoj tizer fotografiji prikazan je njegov zadnji deo koji sa svojim specifičnim LED stop svetlima pomalo podseća na aktuelni Ford Mustang.\nNovi Ligier konstruisan je isključivo za trkačku stazu i neće moći da se koristi na javnim putevima. Homologovan je po FIA E II SH regulativama i imaće masu ispod 780 kg.\nPogoni ga 3.7 litarski V6 sa 330 ks (242 kW) koji je uparen sa šestobrzinskim sekvencijalnim menjačem.\nPočetna cena u Francuskoj iznosiće oko 89.000 evra, a prodaja će početi u novembru.


Back TURIZAM TURISTIČKE ORGANIZACIJE Zlatibor sa novim atrakcijama na Sajmu turizma u Beogradu\nsreda, 26 februar 2020 10:06\nTuristička organizacija Zlatibor učestvuje na 42. međunarodnom sajmu turizma koji je održan u Beogradu od 20. do 23. februara 2020. godine. Kao i prethodnih godina, Zlatibor svoju turističku ponudu predstavlja u okviru štanda TO regije Zapadna Srbija, u hali 4 Beogradskog sajma.\nNajveći Sajam turizma u regionu okupio je veliki broj turističkih radnika iz celog sveta, kao i veliki broj posetilaca. Beogradski sajam je uvek prilika da se potencijalni turisti upoznaju sa ponudom i sadržajima najposećenije srpske planine, informišu o cenama za predstojeće leto i svim aktivnostima koje će im biti na raspolaganju tokom boravka na Zlatiboru.\nNajveća atrakcija na štandu Zlatibora ove godine je kabina Gold gondole i virtuelna vožnja gondolom kojom se najavljuje završetak ovog kapitalnog projekta. Prva dva dana sajma veliki broj posetilaca bio je zainteresovan za ponudu Zlatibora, a posebnu pažnju privukao je virtuelni kutak gde su posetioci mogli da uživaju u pejzažima Zlatibora, da provire u spa centre zlatiborskih hotela, virtuelno obiđu Stopića pećinu.\nZa ponudu Zlatibora bio je zainteresovan veliki broj agencija i turoperatora, kao i predstavnici medija.\nNa Sajmu turizma učestvovao je veliki broj hotela sa Zlatibora koji su pripremili sajamske popuste i posebne pogodnosti za rane rezervacije, a svoju ponudu predstavili su i Dino park i muzej „Staro selo“ Sirogojno.


Jelašić o inflaciji\nRubrika: Ekonomija Autor: Preuzeto 601 puta pročitano Datum: 18.04.2007 Odštampaj\nGuverner NBS Radovan Jelašić ocenio da će u aprilu i maju opasti stopa ukupne inflacije, ali veruje da će ona u junu biti povećana zbog najavljenog poskupljenja struje i eventualnog povećanja cena pod kontrolom države.\nJelašić je procenio da će teško biti ostvariv suficit budžeta za ovu godinu.\nGovoreći o privremenom finansiranju, Jelašić je na brifingu za novinare ekonomskih redakcija izjavio da je za prvih devet meseci 2006. godine budžet Srbije bio restriktivniji nego u ovoj godini.\nJelašić je dodao da će u 2007. godini najveći izazov Srbije biti deficit tekućeg platnog bilansa, i ocenio da je malo verovatno da će on biti manji od 13 odsto bruto društvenog proizvoda, koliko je bio i prošle godine.\nGuverner NBS naveo je i druge važne ekonomske izazove- strukturnu reformu i pitanje dugova.\nZa Josipa Broza je bilo malo…\nDa li Srbi sami uzrokuju svoje…\nZakulisna igra vladike Longina…\nVladika Damaskin Davidović +(8…\n« « Prethodne vesti: Spriječen ulazak u Cetinjski manastir\nNaredne vesti: LUDILO pomahnitalog UMA » »


Izvor: Mondo arhiva vesti 29.06.2018 - Naslovi.net\nFIFA je iznela prve brojke... Foto: Andreas Arnold/dpa via AP Manuel Nojer, prvi golman Nemačke Više od pet miliona ljudi do sada je posetilo navijačke zone u Rusiji, a više od dva miliona ulaznica prodato je za utakmice grupne faze Svetskog… »\nLajoviću nije moglo teže! Novak protiv Tenisa\nOdržan žreb za predstojeći Vimbldon. Foto: Guliver/Getty Images Dušan Lajović (opet) nije imao sreće! Već na startu ovogodišnjeg Vimbldona, srpski teniser sastaće se sa braniocem trofeja - Rodžerom Federerom. Biće to njihov drugi međusobni… »\nIndustrijska proizvodnja porasla je u maju tek za 0,5 odsto na godišnjem nivou, a trgovinski deficit za čak 44 odsto. Foto: Mondo/Goran Sivački U periodu januar-maj 2018, ukupna industrijska proizvodnja je porasla za 4,1 odsto u odnosu na isti period… »\n29.06.2018 Mondo, kategorije


Šest zalivskih zemalja formiraće zajedničku vojnu komandu\nSaudijska Arabija i još pet zemalja Persijskog zaliva dogovorili su se danas na samitu u Kuvajtu da uspostave zajedničku vojnu komandu.\nSavet za zalivsku saradnju koji čine Saudijska Arabija, Kuvajt, Bahrein, Katar, Oman i Ujedinjeni Arapski Emirati dogovorio se, takođe, da postavi osnove za zajedničke zalivske policijske snage i akademiju za strateške studije, navodi se u završnom saopštenju sa sastanka koji je prenela Kuvajtska novinska agencija.\nJoš nije poznato kada bi zajednička zalivska vojna komanda i policijske snage mogle da budu formirane, kako će biti strukturirane i koji će biti opseg njihovog mandata.\nAgencija AP ocenjuje da zajedničkom inicijativom zalivske zemlje žele da učine više na jačanju njihove bezbednosti, zbog naznaka otopljenja odnosa između Zapada i Irana koji je pristao prošlog meseca da zamrzne neke delove svog nuklearnog programa, u zamenu za ublažavanje sankcija međunarodne zajednice.\nSaudijska Arabija, pored drugih zalivskih zemalja, snažan Iran vidi kao pretnju svom uticaju, a zemlje Persijskog zaliva, takođe, podržavaju pobunjenike koji se bore za zbacivanje sirijskog predsednika Bašara el Asada, čiju vladu podržava Teheran.


Vaskršnji pokloni za socijalno ugrožene porodice | Palelive.com\nPočetna Novosti Aktuelnosti Vaskršnji pokloni za socijalno ugrožene porodice\nVaskršnji pokloni za socijalno ugrožene porodice\nIzvršni odbor „Pokreta za naš grad – Pale“ organizovao je danas humanitarnu akciju tokom koje su socijalno najugroženijim porodicama u ovoj opštini uručeni poklon-paketi hrane i kućnih potrepština vrijedni 1.100 KM. Predsjednik Izvršnog odbora Pokreta Radosav Živković rekao je da, s obzirom na tešku situaciju, ovo nije velika pomoć, izražavajući nadu da će šest porodica bar u vrijeme vaskršnjih praznika nakratko zaboraviti na svakodnevne nedaće. Iz „Pokreta za naš grad“ saopšteno je da je mladiću koji se liječi od raka danas donirano 500 KM. Pokret je u humanitarne svrhe, uključujući i današnju akciju, ukupno donirao 9.100 KM, a novac su obezbijedili odbornici Pokreta u Skupštini opštine Pale i Skupštini grada Istočno Sarajevo, kao i članovi Pokreta.\nPrethodni članakUsvojen izvještaj o izvršenju budžeta sa deficitom od 396.000 KM\nNaredni članakZavršena akcija darivanja krvi „Kasindo – Bjelave 2010“


VREME SRBIJA-2019 Deo 1 – Российско-сербский гуманитарный центр\nVREME SRBIJA-2019 Deo 1\nVelike međunarodne vežbe spasavanja u vanrednim situacijama u regionu Balkana održane su u Srbiji između 25. Osnovna svrha vežbi je povećanje nivoa spremnosti međunarodnih spasilačkih jedinica za eliminisanje vanrednih situacija i za obavljanje međunarodne saradnje kada do njih dođe., Oko 200 zaposlenih u Ministarstvu za vanredne situacije iz Moskve, Sent. U vežbama iz Rusije učestvovali su Petersburg i Rostov-on-Don sa opremom i opremom. Ministarstvo za vanredne situacije predstavljalo je sedam aviona (avioni Il-76 i Be-200, Mi-26, Mi-8 i Ka-32).\nVežbe su održane u predgrađima Niša, Prokuplea i Bovanskog jezera Aleksinac. Prema tom scenariju, u tom balkanskom regionu dogodio se zemljotres. Formirana međunarodna grupa otklonila je posledice požara i kolapsa u fabrici za izgradnju mašina, curenje hemijski opasnih materija, eliminisala požar u zgradi visokih spratova, borila se protiv šumskog požara u okolini jezera Bovanski i izvršila potragu i spasavanje na jezeru. Odvojeno je radio, pružajući medicinsku pomoć, bolnicu za vazdušne avione u Prokuplju. Drugi element koji je predložila ruska strana bio je mobilni kompleks "Struna" – osmišljen da proveri seizmičku stabilnost zgrada u oblasti zemljotresa – ruski spasioci proverili su brojna istorijska i društvena mesta u gradu Niša.\nKao što znate, predsednici naše dve zemlje dogovorili su se da održe zajedničke vežbe tokom sastanka u Beogradu u januaru ove godine, a od februara su započeti aktivni radni kontakti između Ministarstva za vanredne situacije Ministarstva za vanredne situacije Srbije.\nPodsećamo da su vežbe ovih razmera prve zajedničke praktične akcije Ministarstva unutrašnjih poslova Srbije i Ministarstva za vanredne situacije Rusije u sferi brige za sebe. Mogu se uporediti samo sa spasilačkom operacijom 2014. godine, kada su u Srbiju stigla DVA RUSKA helikoptera, i oko 100 spasilaca Ministarstva za vanredne situacije, koji su zajedno sa kolegama iz Ministarstva unutrašnjih poslova Srbije radili na području katastrofalnih poplava Obrenovac.\nTežak je zadatak – priprema vežbe u celini, organizacija saradnje jedinica različitih država, rešavanje logističkih i komunikacionih pitanja, uspešno su rešili zaposleni u Ministarstvu za vanredne situacije Rusije i Ministarstva unutrašnjih poslova Srbije, uz najaktivnije učešće srpskih civilnih struktura i uprave grada Niša.\nSvo osoblje RSGC- a, njegova logistička baza, akumulirano iskustvo na Balkanu – sve je to bilo uključeno u uspešnu implementaciju zadatka izvođenja vežbe.\nOperativna pozadina vežbe bila je situacija na području grada Niša, sedište rukovodstva vežbe nalazilo se u Rusko-srpskom humanitarnom centru, za šta je bilo neophodno uključiti dodatna tehnička sredstva i osoblje.\nPosle izveštaja strana o spremnosti, ruski avioni sa opremom i osobljem u avionu počeli su da pristižu u Niš.\nPraktičnom delu vežbe prethodile su vežbe komandnog štaba sa povezivanjem OCHA (OCHA) sprovedene u izgradnji RSGC-a koristeći sistem VKS, počela je sa radom radna grupa, u kojoj su učestvovali predstavnici svih zainteresovanih i uključenih strana i agencija. Vredno je pažnje da su sve informacije prenete onlajn u mnoge zemlje Evrope i CIS- a.


Edmonda Kardaku i Zoran Tomić, 9. avgust 2010, fotografije uz tekst: Miloš Ivanović\nZato je nedavno sklopljeni brak između Zorana Tomića i Edmonde Kardaku, Albanke iz Skadra u Albaniji izazvao nevericu. Međutim, naš\ndomaćin i novopečeni mladoženja Zoran Tomić kaže da ne postoji nikakav problem što se radi o mešovitom braku i da je on ženidbom sa Edmondom pronašao svoju sreću.\n"Ljudi u ovoj sredini još uvek ne mogu da shvate da između nas postoji obostrano poverenje i ovakva, jaka osećanja. Ne postoji nikakva razlika zato što je ona muslimanka, a ja pravoslavac - mi se volimo", kaže Zoran Tomić.\nS druge strane, Edmonda Kardaku kaže da je Zorana zavolela već nakon prvog viđenja kada je on došao da je zaprosi. Prepreke koje su postojale u kulturi, jeziku i različitim verama nisu bile prepreka da ona i Zoran sklope brak.\nOboje ističu da je ljubav između njih srušila sve prepreke koje su postojale pre nego što su se venčali.\n"Nema nikakve veze što nismo iste vere. Nikakav problem ovde kada sam došla nisam imala. Ja sam Zorana na prvom susretu zavolela i rešila da se udam za njega. Sada sam srećna i nisam se pokajala što sam odlučila da dođem u ovaj kraj gde su jezik i kultura drugačiji", kaže ona.\nČak im, kako kažu, ni jezička barijera ne predstavlja nikakav problem. Naime, Zoran ne zna Albanski, a njegova supruga Edmonda naučila je samo nekoliko reči srpskog jezika.\n"Dobro jutro, dobar dan, dobro veče", najbraja reči koje je na srpskom naučila Edmonda.\n"Još ne možemo da razgovaramo puno, koristimo samo kratke reči, ali se se uglavnom sprazumemo, odnosno i ona i ja znamo šta kažemo jedno drugom i to veoma lako i brzo", kaže Zoran.\nIako ovako skopljen mešoviti brak između Zorana i Edmonde i dalje u kuršumlijskom kraju izaziva nevericu i zbunjenost, njih dvoje kažu da su srećni. S druge strane, naš sagovornik kaže da nakon njegovog dobrog iskustva može da uputi sve one koji nisu uspeli da pronađu sreću i ljubav da je potraže van njihovog kraja i mesta, možda baš u Albaniji gde je on upoznao svoju sadašnju suprugu.\n"Svi oni koji nemaju sreću u ljubavi, preporučio bih da krenu u pravcu Skadra da nađu svoju sreću. E sad, koliko uspeju uspeju, to je njihov problem, uglavnom ja sam uspeo", kaže Tomić.


Projekti za unapređenje položaja Roma - Grad Prokuplje\nOpština Prokuplje jedna je od 34 opštine u Srbiji koje su obuhvaćene razvojnim programom Evropski PROGRES. U okviru ovog programa raspisan je javni poziv za dodelu bespovratnih sredstava organizacijama civilnog društva koje se bave unapređenjem položaja romske zajednice.\nAktivnosti iz ovog programa usmerene na oblast obrazovanja,zapošljavanja,stanovanja,socijalne i zdravstvene zaštite romske populacije finansira Evropska unija i Vlada Švajcarske sa 150.000 evra.\n– Evropska unija i Vlada Švajcarske putem ovog poziva pružaju podršku romskoj zajednici u Srbiji da se aktivno uključi u iniciranje i sprovođenje mera za socijalnu uključenost Roma i Romkinja. Prepoznali smo i podržaćemo potencijal romske zajednice da načini iskorake u integraciji u društvo i tako unapredi svoj položaj,rekao je Grem Tindal,menadžer Evropskog PROGRESA.\nSvaka organizacija može da podnese samo jedan predlog projekta,a svakom podnosiocu projekta može biti dodeljen samo jedan grant u vrednosti od najmanje 2.000 i najviše 10.000 evra bespovratne pomoći u dinarskoj protivvrednosti.\n– Procena projekta je konkurentni proces koji će se sprovoditi u dve faze. Prva faza podrazumeva dostavljanje koncepta projekta,dok će u drugoj fazi aplikanti koji uđu u uži izbor biti pozvani da pohađaju Program obuke,kroz koji želimo da ojačamo njihove kapacitete za sprovođenje mera u cilju poboljšanja društveno ekonomskog položaja romske populacije,kazala je Ana Nedeljković,menadžerka sektora za dobro upravljanje i socijalnu uključenost u okviru programa Evropski PROGRES.\nKonkurs je otvoren do 4. jula,a više informacija o samom pozivu,kao i detaljna dokumentacija za prijavljivanje dostupni su na sajtu Evropskog PROGRESA.


Svijanje četničko-julovskih gnezda na Dedinju - Balkanska\nTa nekretnina se više zvanično ne vodi na njegovo ime, a spekuliše se da ju je prepisao na suprugu i da je tamo registrovanja njena fondacija. Prema informacijama “Blica”, samo za mesečno održavanje država plaća oko 5.000 evra.\nKako piše u njenoj imovinskoj karti, ona ima dve nekretnine – stanove od 54 (nasledstvo) i 102 kvadrata (kupovina), a kako su mediji pisali, obe se nalaze u Novom Sadu.\nU odnosu na Gojkovićevu, više novca za zakup stana u Beogradu dobija Nedeljko Tenjović, direktor Kancelarije Nacionalnog saveta za saradnju sa Rusijom i Kinom i jedan od najvernijih saradnika Tomislava Nikolića. Njemu iz republičkog budžeta u te svrhe svakog meseca “legne” na račun 42.000 dinara.\nVučić “Bokeljku” koristi samo za posao, Brnabić ostala u svom stanu\nPredsednik Srbije Aleksandar Vučić nije želeo da se useli u predsedničku rezidenciju u Užičkoj 23 (gde živi Tomislav Nikolić), pa i dalje živi u svom privatnom stanu na Novom Beogradu. Ipak, za službene potrebe i susrete sa visokim stranim zvanicama koristi vilu “Bokeljka”.\nZa predsednika Vlade Srbije namenjena je vila u Tolstojevoj ulici na Dedinju, ali je premijerka Ana Brnabić ipak odlučila da ostane da živi u svom stanu, sve dok ” nadležne službe ne kažu drugačije”. I njena privatna nekretnina se takođe nalazi na Dedinju i ima površinu od 300 kvadrata.\n– Predsednica Vlade živi u svojoj kući, istoj u kojoj je živela kada je ušla u Vladu 2016. godine kao ministarka državne uprave – rečeno je “Blicu” u kabinetu premijerke.\nTags: ALEKSANDAR VULIN, DEDINJE, FUNKCIONERI, MAJA GOJKOVIĆŠ, TOMISLAV NIKOLIĆ


Madžar: Možda će i penzije morati da se diraju\nBiznis Autor:Danas, FoNet22. jul. 202011:32 > 11:32\nProfesor emeritus Alfa univerziteta Ljubomir Madžar saglasan je sa ocenom Fiskalnom saveta Srbije da će u narednoj godini biti neophodna kontrola rasta penzija i zarada u javnom sektoru, gde bi i zamrzavanje bilo opravdano, navodeći da on smatra da bi i sa penzijama trebalo nešto učiniti.\nFiskalni savet: Pad proizvodnje u 2020. oko tri odsto\nNe mogu da se setim da Fiskalni savet u nekoj krupnijoj stvari nije bio u pravu sa svojim konstatacijama i dijagnozama, tako da i sada mislim da je to upozorenje sasvim umesno, rekao je Madžar za Danas.\nJa bih i malo zaoštrio i rekao da će nešto morati i sa penzijama da se uradi, iako sam i sam penzioner, jer će veliki broj zaposlenih ostati ili bez plate ili na minimalcu, upozorio je on.\nPredstoji nam jedan period, smatra Madžar, u kome će dohoci zaposlenih značajno opasti u odnosu na penzije i sa stanovišta društva kao celine, to nije dobar oblik neravnoteže.\n„U krajnjem slučaju, treba postupiti po preporukama Fiskalnog saveta, ali ipak nisam siguran da će to biti dovoljno i da neće morati da se ide i malo drastičnije u kontrolu svih dohodaka, uključujući i penzije. Sve zavisi od toga koliko će ovaj virus besneti. Ako on nastavi svoju aktivnost i posle jeseni i zadre u zimu, onda će verovatno morati i nešto drastičnije da se preduzima nego što to predlaže Fiskalni savet“, predočio je Madžar u izjavi Danasu.\nFiskalni savet Srbije ocenio je u svojoj analizi da država više nema toliko raspoloživih resursa za snažnu intervenciju jer se neracionalno zadužila za više od 600 miliona evra zbog isplate od 100 evra svim punoletnim građanima.\nU ovu godinu država je i inače je ušla sa uvećanim javnim dugom zbog neumerenog povećanja zarada u javnom sektoru od oko 10 odsto, ocenio je Fiskalni savet analizirajući efekte zdravstvene krize na fiskalna i ekonomska kretanja u ovoj i narednoj godini.\nNaglašeno je da će u narednoj godini biti neophodna kontrola rasta penzija i zarada u javnom sektoru gde bi i zamrzavanje bilo opravdano jer se očekuje da će deficit države iznositi rekordnih sedam odsto BDP, a trebalo bi ga svesti na dva odsto kako bi se sprečio rast javnog duga koji će i inače na kraju ove godine premašiti 60 procenata BDP.\nFiskalni savet je upozorio i da će po svemu sudeći pad BDP iznositi tri odsto, ali ukoliko se kriza sa epidemijom produži, može se očekivati i minus od pet procenata, pri čemu bi bez posla moglo da ostane između 30.000 i 50.000 ljudi.\nFiskalni savetkoronavirusLjubomir Madžar


"Delfini" su u osmini finala pobedili Slovačku sa 10:5, ali nije sve proteklo idealno i prema očekivanjima selektora Dejana Savića.\nDugo su inferiorni rivali parirali, što je razljutilo našeg selektora, pa je Rusija bila nova prilika da se popravi utisak i odigra za publiku, koja je mogla da uživa u većem delu meča.\nSrčani Rusi odlično su počeli duel i poveli preko Ginijatova, a zatim su dugo odolevali pri isključenjima Holoda.\nJak otpor trajao je dok Andrija Prlainović nije vezao dva gola za preokret i 2:1. Nije izjednačenje Magomajeva poremetilo "delfine", dobro čuvani Mandić pronašao je dovoljno prostora za prvenac na meču, da bi zatim savršena igra u odbrani "oterala" Balakireva daleko od centarske pozicije, pa nije bilo šanse za pogodak.\nDruga deonica počela je u odličnom ritmu Prlainovića, treći pogodak postigao je uz duge finte sa levog krila, samo je pad koncentracije u odbrani omogućio Rusima da se opet približe na gol zaostatka (4:3).\nKonačno je došlo i do serije od 3:0, uz brži protok lopte razvučena je odbrana "zbornaje", pa su se ređali golovi Jakšića, Filipvoća i Mandića do velikih 7:3.\nIako su mali problem bila isključenja, odbrana sa igračem manje odlično je obavila posao, pa se ništa nije odrazilo na rezultat pred odlazak na najdužu pauzu.\nOpušteniji start treće deonice kaznio je Holod, reakcija je usledila preko Pijetlovića i Filipa Filipovića, čiji je elegantni i lukavi lob rezultirao pogotkom za 9:4. Njegov primer sledio je Ćuk, još atraktivnije je zatresao mrežu, koja je čak četiri minuta mirovala u poslednjoj deonici.\nTo je prekinuo Dušan Mandić za 12:5 pred ulazak u završnicu, nadovezao se Milan Aleksić pri igraču više, da bi tačku na meč stavio Slobodan Nikić sa dva pogotka.\nNakon ove pobede, naši reprezentativci će igrati protiv Grka, koji su pobedili Španiju sa 6:2. Sa druge strane kostura takmičenja, četvrtfinalni parovi su Italija - Crna Gora i Mađarska - Hrvatska.\nSrbija - Rusija 15:5 (3:2, 4:1, 4:2, 4:0)\nBazen: Kombank Arena Gledalaca: 11.000 Sudije: Alesandro Severo (Italija), Matan Švarc (Izrael)\nSrbija: G. Pijetlović, Mandić 3, Gocić, Ranđelović, Ćuk 1, D. Pijetlović 1, Nikić 2, Aleksić 1, Jakšić 1, Filipović 2, Prlainović 3, S. Mitrović 1, B. Mitrović\nRusija: Antonov, Magomajev 1, Odincov 1, Bičkov, Bugajčuk, Krasnov, Merkulov, Balakirev, Nikolaenko 1, Holod 1, Lisunov, Ginijatov 1, Korneev


Grad Novi Sad traži partnera za energetsku sanaciju Spensa - Društvo - Dnevni list Danas\nPočetna » Društvo » Grad Novi Sad traži partnera za energetsku sanaciju Spensa\n0Piše: Beta 01. marta 2019. 10.03\nGrad je pozvao sva zainteresovana domaća ili strana pravna lica da upute neobavezujuće pisane ponude za poboljšanje energetske efikasnosti Spensa, navodi se u saopštenju.\nPod energetskom sanacijom podrazumeva se smanjenje potrošnje svih vrsta energije i vode i smanjenja ukupnih troškova rada, održavanja i upravljanja energetskim sistemom u objektu.\nDodaje se da će, posle analize primljenih ponuda, nadležni organi Grada Novog Sada pokrenuti odgovarajući postupak za izbor partnera.\nAnalizu će obaviti radna grupa s namerom da se smanje troškovi rada, a navodi se da će, pre slanja pisama o zainteresovanosti, svim potencijalnim partnerima biti omogućen uvid u odgovarajuću dokumentaciju nakon potpisivanja izjave o čuvanju poverljivih podataka.\n„Ovaj poziv je u svemu neobavezujući i objavljuje se samo radi istraživanja tržišta, te u tom smislu ne obavezuje Grad Novi Sad da pokrene bilo kakav postupak izbora partnera“, piše u saopštenju.\nGrad Novi Sad zadržao je pravo da ne pokrene postupak izbora partnera, kao i da izmeni i dopuni elemente tog neobavezujućeg javnog poziva, i ne snosi bilo kakvu odgovornost za „eventualne troškove ili štetu koje bi takve izmene prouzrokovale potencijalnom partneru ili trećim licima“.\nNeobavezujući javni poziv objavljen je na internet prezentaciji Grada Novog Sada, www.novisad.rs.\nOpozicija i nevladine organizacije optužili su jesenas gradsku vlast u Novom Sadu da planira da sruši Spens, koji je jedan od simbola grada, što je gradonačelnik iz Srpske napredne stranke Miloš Vučević negirao.\nNovi Sad, Sanacija Spensa, SpensNovi Sad\nSNS: Novaković ništa nije učinio za Novi Sad dok je bio gradonačelnik


Skoro pola miliona ljudi na društvenim mrežama videlo akciju "Za slobodu medija"\nSkoro pola miliona ljudi na društvenim mrežama videlo akciju „Za slobodu medija“\nZacrnjeni sajtovi, ekrani i naslovne strane novina, privremeni prekid radio i TV programa, kao i crni profili na društvenim mrežama - tako je u četvrtak više od 300 medija i organizacija upozorilo na "medijski mrak" u Srbiji, pokazujući kako izgleda kada nema slobodnih medija.\nŠta misle o stanju medija u Srbiji pokazali su i brojni građani koji su tokom akcije „Za slobodu medija“ stavili crne fotografije na svoje profile, koristeći haštagove #StopMedijskomMraku, #ZaSloboduMedija i #StojimUzVranjske.\nKampanju je na društvenim mrežama za 24 sata videlo čak 482.000 ljudi, a ovom broju, prema rečima organizatora, treba dodati publiku onlajn, TV, radio i štampanih medija koji su se priključili akciji.\n„Medijski portali i veb sajtovi organizacija podržali su akciju u velikom broju: softverska rešenja za zamračivanje sajtova koje je osmislila grupa preuzeta su 296 puta, a procena je da je barem još 50 portala koristilo sopstvena rešenja“, navode oni.\nNa pojedinim sajtovima je sve do ponoći stajala poruka „Ovako izgleda kada nema slobodnih medija – STOP medijskom mraku“, a van interneta istu poruku su, između ostalih, širili i štampani mediji.\n„Dnevne novine Danas su, uz crnu naslovnu stranu, štampale podlistak nedeljnika Vranjske sa tekstovima koji su pripremili novinari tih novina, dok su nedeljnici Vreme i Novi magazin na naslovnoj strani štampali poruke akcije. Izdanje Kikindskih od petka takođe je osvanulo sa crnom trakom“, kažu organizatori.\nIzveštaj agencije AP o ovoj akciji preneli su i svetski mediji poput Njujork tajmsa i Vašington posta, koji konstatuju da su kampanju bojkotovali mejnstrim mediji kao i „zvanično novinarsko udruženje koje je navelo da je cilj akcije da se napravi podela između ‘naših’ i ‘njihovih’ medija“.\nDirektan povod za kampanju i formiranje grupe Za slobodu medija je, kako navode, to što je prošle nedelje posle 23 godine ugašen lokalni nedeljnik Vranjske zbog finansijskih i političkih pritisaka.\nAkciju je pokrenulo 26 inicijatora, a do sada je podržalo 180 medija, organizacija civilnog društva, izdavačkih kuća, formalnih i neformalnih pokreta, kao i nekoliko stotina pojedinaca.\n#StojimUzVranjske Stop Vranje Za slobodu medija\n← Sejdinović predložen za člana radne grupe za izradu medijske strategije\nNe čitajte vesti! →\n2 komentara za: “Skoro pola miliona ljudi na društvenim mrežama videlo akciju „Za slobodu medija“”\nNe razumem. Da li to znači da nije marak? Ljudi u mraku ne vide.\n29. sep 2017. at 18:52\nMrak nije samo onima kojima je merak 🙂\n03. okt 2017. at 10:49